Τα συν και τα πλην της άσκησης στον διάδρομο γυμναστικής\n25 Μαΐου 2015 | 20:27\nΕίναι καλύτερα να τρέχετε σε διάδρομο γυμναστικής ή έξω στον δρόμο; Είναι ένα... πανάρχαιο ερώτημα και η αλήθεια είναι ότι υπάρχουν πλεονεκτήματα και μειονεκτήματα και για τα δύο.\nΥπάρχουν σίγουρα κάποια είδη ασκήσεων που μπορείτε να κάνετε καλύτερα ή πιο αποτελεσματικά στον διάδρομο. Ωστόσο, το τρέξιμο με αυτήν τη μέθοδο έχει και μειονεκτήματα. Πολλά εξαρτώνται από τους στόχους σας, το ιστορικό τραυματισμών σας και τις προτιμήσεις σας.\nΔείτε 3 “Συν” και 3 “Πλην” για το τρέξιμο σε διάδρομο έναντι του τρεξίματος στον δρόμο:\nΣυν: Το επίπεδο δυσκολίας είναι το ίδιο\nΤο ζήτημα του επιπέδου δυσκολίας εγείρεται πάντα όταν πρόκειται να τρέξετε σε εσωτερικούς χώρους σε σχέση με έξω. Πολλοί υποθέτουν ότι το τρέξιμο έξω είναι πιο δύσκολο. Ωστόσο, έρευνες δείχνουν ότι η ρύθμιση του διαδρόμου με κλίση μόλις 1% αντικατοπτρίζει με ακρίβεια το ίδιο ενεργειακό κόστος του οργανισμού από το τρέξιμο σε εξωτερικούς χώρους.\nΣυν: Είναι καλύτερο για τις αρθρώσεις σας\nΗ ομαλή, μαλακή ζώνη του διαδρόμου είναι πιο “επιεικής” στα γόνατά σας από το σκληρό πεζοδρόμιο ή το τσιμέντο. Το τρέξιμο σε διάδρομο μπορεί να βοηθήσει στη μείωση ορισμένων από τις επιπτώσεις στις αρθρώσεις και το σώμα σας συνολικά. Αυτό μπορεί να είναι ιδιαίτερα χρήσιμο όταν επιστρέφετε από τραυματισμό.\nΣυν: Μπορείτε να εξομοιώσετε συνθήκες αγώνα\nΠολλοί σύγχρονοι διάδρομοι σας επιτρέπουν να δημιουργήσετε το δικό σας μοναδικό “προφίλ” τρεξίματος, το οποίο μπορείτε να χρησιμοποιήσετε για να προσομοιώσετε την ακριβή πορεία για την οποία ενδεχομένως εξασκείστε. Ακόμα κι αν δεν είστε επαγγελματίας αθλητής, μπορείτε να αλλάξετε τη ρουτίνα της προπόνησής σας, επιλέγοντας διαφορετικού τύπου διαδρομές. Και φυσικά δεν έχετε να ανησυχείτε για τον καιρό, την θερμοκρασία, ή για λακκούβες στο έδαφος.\nΠλην: Χάνετε σε δεξιότητα\nΠαρά το γεγονός ότι ο διάδρομος είναι καλός για τις αρθρώσεις σας, δεν έχετε το πρόσθετο πλεονέκτημα της λειτουργίας σε ανώμαλο έδαφος ή στο πεζοδρόμιο. Ακόμη και αν το έδαφος έξω σας φαίνεται επίπεδο, στην πραγματικότητα δεν είναι. Ως εκ τούτου, οι μυς των ποδιών σας κάνουν συνεχώς μικρές προσαρμογές για να διατηρήσετε καλή ισορροπία στις μεταβαλλόμενες επιφάνειες. Αυτές οι προσαρμογές είναι πολύ σημαντικές για το συντονισμό και την ισορροπία και συμβάλλουν στη βελτίωση της ικανότητά σας να κάνετε καθημερινά πράγματα.\nΠλην: Δεν εξασκείτε το ίδιο πολλούς μυς\nΕπειδή υπάρχει ένα μοτέρ που τροφοδοτεί την κίνηση της ζώνης στον διάδρομο, οι μηχανικές κινήσεις των μυών διαφέρουν σε σχέση με το τρέξιμο σε εξωταρικό χώρο. Έξω, όταν ολοκληρώνετε έναν διασκελισμό, σηκώνετε τα πόδια σας προς τα πίσω, σχεδόν σαν να κλοτσάτε. Αλλά στον διάδρομο, η αυτόματη κίνηση της ταινίας αφαιρεί ένα μεγάλο μέρος αυτού του έργου από εσάς. Σε γενικές γραμμές το τρέξιμο στον διάδρομο μειώνει το έργο που εκτελούν οι οπίσθιοι μηριαίοι.\nΠλην: Είναι απλά… βαρετό\nΔεν μπορεί να περιγραφεί αλλιώς. Το τρέξιμο σε εξωτερικό περιβάλλον σας παρέχει ένα σωρό άλλα οπτικά ερεθίσματα που απασχολούν το μυαλό και τις σκέψεις σας, ώστε η συνολική εξάσκηση να είναι πιο ευχάριστη. Αντίθετα, όταν τρέχετε σε ένα σταθερό σημείο, πολλές φορές θα πιάσετε τον εαυτό σας να κοιτάει και ξανακοιτάει το ρολόι, αλλά ο χρόνος να μοιάζει να μένει… ακίνητος!\nΠως νικάμε τον πόνο στα ρευματικά νοσήματα, δίχως φάρμακα\nΓιατί το τρέξιμο κάνει καλό στην υγεία\nTags: Σημαντικές Ειδήσεις Υγείας, ΤΡΕΞΙΜΟ, ΤΡΕΞΙΜΟ ΣΤΟΝ ΔΙΑΔΡΟΜΟ, ΤΡΕΞΙΜΟ ΣΤΟΝ ΔΙΑΔΡΟΜΟ ΜΕΙΟΝΕΚΤΗΜΑΤΑ, ΤΡΕΞΙΜΟ ΣΤΟΝ ΔΙΑΔΡΟΜΟ ΠΛΕΟΝΕΚΤΗΜΑΤΑ, ΤΡΕΞΙΜΟ ΣΤΟΝ ΔΡΟΜΟ\nΟ κορονοϊός μεταλλάσσεται για να γίνει πιο μεταδοτικός από αέρος, σύμφωνα με νέα έρευνα\nΕμβόλια στην… σαλάτα μας; Επιστήμονες αναπτύσσουν φυτά που θα εμπεριέχουν φάρμακα


Χαρίλαος Τρικούπης - Βικιπαίδεια - Xarilaoς Trikoyphς - Bikipaideia\n3 Βιβλιογραφία και πηγές πληροφόρησης\nΤο 1872 ιδρύει το «Πέμπτο κόμμα» στο οποίο συγκεντρώθηκαν οι πιο φιλελεύθερες και προοδευτικές προσωπικότητες της εποχής. Το 1874 μέσα σε κλίμα αυθαιρεσίας γράφει στην εφημερίδα Καιροί το άρθρο «Τις πταίει», στο οποίο ουσιαστικά κατηγορεί τον Βασιλιά γι' αυτό και φυλακίζεται. Τον 1875 πήρε εντολή να σχηματίσει κυβέρνηση απο την οποία ομως παραιτήθηκε αφού έχασε στις εκλογές απο τον Κουμουνδούρο. Το 1877 ανέλαβε το υπουργείο εξωτερικών στην οικουμενική κυβέρνηση Κανάρη. Κατάφερε να κερδίσει τις εκλογές του 1880 αλλά τον Οκτώβριο του ίδιου έτους παραιτήθηκε. Επανήλθε το Μάρτιο του 1882 στην πρωθυπουργία. Το 1887 κέρδισε τις εκλογές αλλα έχασε αυτές του 1890. Η τελευταία περίδος της πρωθυπουργίας (1893-1895) του έληξε άδοξα αφού αναγκάστηκε να αναφωνήσει απο το βήμα της Βουλής την περίφημη φράση «Δυστυχώς επτωχεύσαμεν». Στις εκλογές του 1895 απέτυχε να εκλεγεί βουλευτής με αποτέλεσμα να αυτοεξοριστεί στις Κάννες της Γαλλίας. Το 1896, λίγο πριν πεθάνει, τέθηκε χωρίς την θέληση του υποψηφιότητα στις αναπληρωματικές εκλογές στην επαρχία Βάλτου και εκλέχτηκε πανηγυρικά.\nΤο 1867 ως υπουργός Εξωτερικών υπέγραψε σύμφωνο αμυντικής συνεργασίας με τον ηγεμόνα Μιχαήλ της Σερβίας.\nΤο Μάρτιο του 1880 με πρόταση του καταργήθηκε ο φόρος της δεκάτης στα δημητριακά προϊόντα και αντικαταστάθηκε με τον φόρο επί των αροτριώντων κτηνών. Επίσης μείωσε την στρατιωτική θητεία σε ένα χρόνο αντί τριών που ήταν μέχρι τότε.\nΜε την κυβέρνηση που δημιούργησε το Μάρτιο του 1882 αναδιοργάνωσε την αστυνομία, την αγροφυλακή και την Στρατιωτική Σχολή Ευελπίδων. Θέσπισε νόμους για προσόντα, μονιμότητα και προαγωγή δημοσίων υπαλλήλων. Αποφάσισε την αποξήρανση της λίμνης Κωπαΐδας και την δημιουργία σιδηροδρομικού δικτύου. Είναι χαρακτηριστικό ότι ενώ το 1882 υπήρχαν σε λειτουργία μόνο 9 περίπου χιλιόμετρα σιδηροδρομικής γραμμής που συνέδεαν την Αθήνα (Θησείο) με το επίνειό της, τον Πειραιά, το 1893 λειτουργούσαν 914 σιδηροδρομικά χιλιόμετρα και άλλα 490 ήταν υπό κατασκευή. Για την χρηματοδότηση των έργων πήρε δυο μεγάλα δάνεια και επέβαλε φορολογία στον καπνό στο κρασί. Δική του έμπνευση ήταν η διώρυγα της Κορίνθου την οποία και εγκαινίασε το 1893. Επίσης έδωσε ιδιαίτερη σημασία στην ανάπτυξη της παιδείας.\nΧαρακτηριστικό της προοδευτικότητάς του αυτής, είναι το παράτολμο, για την εποχή του, όραμα για την αναγκαιότητα σύζευξης του στενού Ρίου-Αντιρρίου, ιδέα που υλοποιήθηκε έναν αιώνα μετά, με τη δημιουργία της Γέφυρας Ρίου-Αντιρρίου και στην οποία δόθηκε το όνομά του στις 25 Μαΐου 2007.\nRichard Clogg, Σύντομη ιστορία της νεώτερης Ελλάδας, εκδόσεις Καρδαμίτσα, Αθήνα 1999\n↑ Αδερφή του Αλέξανδρου Μαυροκορδάτου


“Ο Ερωτόκριτος” έγινε graphic novel - SpoilerAlert.gr\nHomeGraphic Novels“Ο Ερωτόκριτος” έγινε graphic novel\nΚάπως έτσι περιγράφεται ο έρωτας του Ερωτόκριτου για την Αρετούσα από τον Βιτσέντζο Κορνάρο μέσα στους 10.012 (!) ιαμβικούς δεκαπεντασύλλαβους ομοιοκατάληκτους στίχους. Ένα κλασσικό πλέον έργο που μπορούμε, χάρη στις εκδόσεις Polaris και τους Γ. Γούση, Δ. Παπαμάρκο και Γ. Ράγκο, να κρατάμε στα χέρια μας οπτικοποιημένο.\nΗ ιστορία διαδραματίζεται στην Αθήνα, σε μια εποχή που δεν προσδιορίζεται, αλλά συγκεντρώνει αναφορές σε διάφορες χρονικές περιόδους και περιοχές (συνδιάζει αρχαία ελληνικά βιώματα και ευρωπαϊκά έθιμα, όπως η κονταρομαχία). Ολόκληρο το έργο χωρίζεται σε πέντε ενότητες.\nΣτην πρώτη ενότητα γνωρίζουμε τους πρωταγωνιστές, το βασιλιά Ηρακλή και τη σύζυγό του, με την οποία αποκτούν μια κόρη, την Αρετούσα. Την πριγκιποπούλα ερωτεύεται ο Ερωτόκριτος, γιος του έμπιστου συμβούλου του βασιλιά. Προκειμένου να κερδίσει την καρδιά της, κάθε βράδυ εμφανίζεται κρυφά κάτω από το παράθυρό της τραγουδώντας για τα συναισθήματά του. Ο βασιλιάς όμως δεν αργεί να το καταλάβει και στέλνει τη φρουρά του να συλλάβουν τον επίδοξο τροβαδούρο. Ύστερα από μάχη μαζί τους, ο Ερωτόκριτος με τον κολλητό του φίλο τους τραυματίζουν θανάσιμα. Σε αυτό το σημείο ο νεαρός καταλαβαίνει πως ο έρωτάς του για την Αρετούσα δε θα μπορέσει ποτέ να ευδοκιμήσει και φεύγει καταπονημένος για τη Χαλκίδα.\nΣτη δεύτερη ενότητα, ο βασιλιάς Ηρακλής οργανώνει κονταρομαχία για να κάνει την κόρη του χαρούμενη, προσκαλώντας βασιλόπουλα από όλα τα μήκη και πλάτη της γης. Νικητής, όπως πολύ καλά φαντάζεστε, είναι ο Ερωτόκριτος.\nΣτην τρίτη ενότητα, ύστερα από μερικές ακόμη συναντήσεις του νεαρού ζευγαριού κάτω από το παράθυρο της Αρετούσας, ο Ερωτόκριτος πείθεται τελικά να παρουσιαστεί μπροστά στο βασιλιά και να ζητήσει επίσημα να την παντρευτεί. Ο Ηρακλής όμως εξοργίζεται με τον ταπεινής καταγωγής νεαρό που τολμάει να διεκδικήσει την κόρη του και τον εξορίζει. Προτού εκείνος φύγει, αρραβωνιάζεται κρυφά με την αγαπημένη του (όπου αναφέρονται και οι στίχοι στην αρχή της ανάρτησης).\nΣτην τέταρτη ενότητα, ο βασιλιάς παρουσιάζει στην κόρη του έναν ευγενή που θεωρεί αντάξιο σύζυγο. Εκείνη αρνείται το γάμο κι έτσι φυλακίζεται μαζί με την πιστή παραμάνα της. Ύστερα από κάμποσα χρόνια, οι Βλάχοι πολιορκούν την Αθήνα, η οποία μοιάζει καταδικασμένη, όταν ένας ξένος εμφανίζεται ως “από μηχανής θεός” για να σώσει την πόλη και το βασιλιά από θάνατο.\nΣτην πέμπτη και τελευταία ενότητα, ο βασιλιάς Ηρακλής για να ευχαριστήσει τον ξένο που τους έσωσε, του δωρίζει ό,τι εκείνος θελήσει. Ο ξένος ζητάει την πριγκιποπούλα για σύζυγό του. Η Αρετούσα όμως αρνείται πεισματικά, πιστή στον έρωτά της για τον Ερωτόκριτο. Τελικά, τα μάγια λύνονται και αποκαλύπτεται πως ο ξένος ήταν ο Ερωτόκριτος μεταμφιεσμένος. Οι δύο ερωτευμένοι παντρεύονται και κυβερνούν μαζί την Αθήνα.\nΑυτή είναι με λίγα λόγια η ιστορία του Ερωτόκριτου. Μια ιστορία αγάπης που γίνεται graphic novel και καταφέρνει να κερδίσει τόσο το λογοτεχνικό κοινό όσο και τους αναγνώστες των κόμικς, όπως άλλωστε δήλωσε πως ήθελαν να επιτύχουν ο κ. Ράγκος. Η γλώσσα που χρησιμοποιούν οι χαρακτήρες στη διασκευή είναι η νεοελληνική, ενώ για τα σημεία που αφηγείται ο Β.Κορνάρος την εξέλιξη της υπόθεσης χρησιμοποίησαν στίχους από το αρχικό κείμενο. Οι δημιουργοί έπρεπε να μελετήσουν διάφορους πολιτισμούς και εποχές για να απεικονίσουν ένα ολότελα φανταστικό περιβάλλον. Με μεγάλη μαεστρία μας παραδίδουν ένα κλασσικό αριστούργημα, διασκευασμένο οπτικά ώστε να συμβαδίζει επάξια με τη σύγχρονη γενιά των graphic novels. Η ποιότητα του εντύπου και του εξωφύλλου είναι επίσης άριστη. Δικαίως “Ο Ερωτόκριτος” χαρακτηρίστηκε ως το ελληνικό “Game of Thrones”, αφού συνδιάζει το φαντασιακό ιπποτικό ρομάντζο με τον ελληνικό χαρακτήρα, ο οποίος πηγάζει τόσο μέσα από τους χαρακτήρες και τα χρώματα όσο και από την αφήγηση και τα κείμενα. Είναι ένα “βιβλίο” που από το εξώφυλλο σου τραβάει την προσοχή για να σε “ρουφήξουν” στη συνέχεια οι περίτεχνες σελίδες του.


Χριστουγεννιάτικες προτάσεις για τo παιδικό τραπέζι | Cool Home\nΒΡΙΣΚΕΣΑΙ ΕΔΩ:COOLHOME»Design»Χριστουγεννιάτικες προτάσεις για τo παιδικό τραπέζι\nΧριστουγεννιάτικες προτάσεις για τo παιδικό τραπέζι\nΑΠΟ Αγγελική Νόστη στις\t 21 Δεκεμβρίου 2015 Design\nΤο παιδικό Χριστουγεννιάτικο τραπέζι έχει ιδιαιτερότητες. Πρέπει να κρατήσεις τα παιδιά σε συγκεκριμένο χώρο και για να το καταφέρεις αυτό πρέπει να το κάνεις ακόμα και με τα πιάτα. Σου φαίνεται περίεργο; Ένα εντυπωσιακό ντεκόρ θα τα ενθουσιάσει. Παρακάτω λοιπόν θα βρεις μερικά απλά κόλπα αλλά και χαριτωμένη διακόσμηση για ιδέες για το τραπέζι τον παιδιών όπου είναι σίγουρο πως θα δημιουργήσει υπέροχες αναμνήσεις.\nΈνας εκπληκτικός χιονάνθρωπος με αυτά που θα τοποθετήσεις στο τραπέζι είναι όλα όσα χρειάζονται τα παιδιά για να ενθουσιαστούν με το τραπέζι τους και να φάνε περισσότερο.\nΟ Άγιος Βασίλης προσγειώνεται στο παιδικό τραπέζι μοιράζοντας χαμόγελα συντροφιά με τα κόκκινα απαραίτητα Χριστουγεννιάτικα πιάτα.\nΠολύχρωμη διακόσμηση με λευκό, πράσινο και κόκκινο είναι ότι χρειάζεται ένα παιδί για να μείνει εντυπωσιασμένο.\nΧάρτινα σουπλά τα οποία θα χρησιμοποιήσουν για να ζωγραφίσει το καθένα το δικό του σουπλά χρησιμοποιώντας κηρομπογιές.\nΆλλη μια πολύχρωμη και χαρούμενη διακόσμηση για τα παιδιά σας.\nΌπως και η πρώτη πρόταση ο χιονάνθρωπος είναι ένας εντυπωσιακός στολισμός για το παιδί σας.\nΠΡΟΗΓΟΥΜΕΝΟ ΑΡΘΡΟΧριστουγεννιάτικες νιφάδες σουβέρ από ροδέλες\nΕΠΟΜΕΝΟ ΑΡΘΡΟ Η έξυπνη πρίζα της Belkin θα σας λύσει τα χέρια!


Eispraxis: Από τον Σεπτέμβριο αυτόματες κατασχέσεις λόγω οφειλών. - BS Accounting\nΜέχρι τα τέλη του Σεπτεμβρίου αναμένεται να έχει ενεργοποιηθεί το πληροφοριακό σύστημα «Eispraxis» της ΑΑΔΕ, το οποίο θα επιτρέπει την αυτόματη είσπραξη των οφειλών, ενώ θα εφαρμόζονται και νέες μέθοδοι και τεχνολογίες στο πλαίσιο της αναγκαστικής είσπραξης οφειλών (δεσμεύσεις, κατασχέσεις, πλειστηριασμοί περιουσιακών στοιχείων οφειλετών).\nΣύμφωνα με την 13η έκθεση αξιολόγησης των θεσμών, το συγκεκριμένο σύστημα δεν εχει παραδοθεί από τον ανάδοχο στο σύνολό του στην Ανεξάρτητη Αρχή Δημοσίων Εσόδων (ΑΑΔΕ). Η λειτουργία του έχει μεταφερθει πλέον για τον Σεπτέμβριο, αντί του Απριλίου που ήταν προγραμματισμένη. Μόλις συμβεί, 1.100 στελέχη της ΑΑΔΕ θα έχουν στη διάθεσή τους όλα τα στοιχεία των φορολογούμενων με τις οφειλές και τις δυνατότητες είσπραξης από τα εισοδήματα που διαθέτουν.\nΤο πληροφοριακό σύστημα «Εispraxis» θα σκιαγραφεί το προφίλ του κάθε οφειλέτη, καθώς θα αντλεί πληροφορίες για τα εισοδήματα και την περιουσιακή του κατάσταση με «όχημα» τα πληροφοριακά συστήματα της ΑΑΔΕ, το Taxis, το Taxisnet, το Icisnet, το Elenxis. Παράλληλα, θα αντλεί στοιχεία από τρίτους, όπως Κτηματολόγιο και ΓΕΜΗ, αλλά και από τις φορολογικές διοικήσεις των κρατών-μελών της Ε.Ε.\nΜε αυτόν τον τρόπο η ΑΑΔΕ θα βλέπει ποιες είναι οι πραγματικές δυνατότητες πληρωμής των φορολογουμένων, ώστε να προχωρούν ταχύτερα και πιο στοχευμένα οι κατασχέσεις σε όσους δεν ρυθμίζουν τα χρέη τους. Επίσης, προχωρά και ένα νέο αυτοματοποιημένο σύστημα ενημέρωσης οφειλετών για την τήρηση των ρυθμίσεών τους. Ταυτόχρονα, θα παρέχεται άμεση ενημέρωση για την επιβολή κατασχέσεων σε τραπεζικούς λογαριασμούς, εισοδήματα και περιουσιακά στοιχεία των φορολογουμένων εφόσον δεν τηρούν τις προθεσμίες. Στην περίπτωση που εντοπίζονται περιουσιακά στοιχεία, θα γίνονται αυτόματοι συμψηφισμοί.\nΌταν το νέο σύστημα τεθεί σε εφαρμογή, θα προχωρά άμεσα η αποστολή των σχετικών ειδοποιητηρίων για την επιβολή κατασχέσεων σε καταθέσεις, εισοδήματα και περιουσιακά στοιχεία φορολογουμένων που δεν πληρώνουν εμπρόθεσμα τις οφειλές τους προς το Δημόσιο. Οι αποστολές θα γίνονται μαζικά και αυτοματοποιημένα κάθε φορά που λήγει κάποια προθεσμία πληρωμής φόρου. Εάν δεν υπάρξει κάποια κίνηση από τον υπόχρεο μέσα σε συγκεκριμένο χρονικό διάστημα, τότε το σύστημα θα ενεργοποιεί τη διαδικασία ηλεκτρονικής αποστολής κατασχετηρίου σε όλες τις τράπεζες για τη δέσμευση και την κατάσχεση του ποσού της οφειλής από τα υπόλοιπα των τραπεζικών λογαριασμών του οφειλέτη, ώστε το Δημόσιο να μη χάνει καθόλου χρόνο στη διεκδίκηση των οφειλών.\n• Άμεση παροχή κεντρικής πληροφορίας σε επίπεδο οφειλής (προφίλ οφειλέτη), συνδυάζοντας τις πληροφορίες από ηλεκτρονικές εφαρμογές και υποσυστήματα όπως εισόδημα, περιουσιολόγιο, καταστάσεις πελατών/προμηθευτών, σύστημα αυτοματοποιημένης επεξεργασίας, σύστημα ανταλλαγής πληροφοριών με κράτη-μέλη της Ε.Ε. και πληροφορίες από τρίτους (όπως κτηματολόγιο Α.Ε., ΓΕΜΗ, ΣΑΤ κ.λπ.).\n• Εφαρμογή ενημέρωσης των φορολογουμένων για θέματα οφειλών. Δηλαδή ένα νέο αυτοματοποιημένο σύστημα το οποίο θα ενημερώνει τους φορολογούμενους για τις βεβαιωμένες οφειλές τους αλλά και για την τήρηση των ρυθμίσεών τους.\nΒασικός σκοπός του έργου είναι η ελληνική φορολογική και τελωνειακή διοίκηση να αναπτύξει ένα αυτοματοποιημένο μηχανισμό για τη διαχείριση των οφειλών, ώστε να είναι σε θέση να εξασφαλίσει τη βέλτιστη συλλογή αυτών των επιδόσεων.


Ο Ποσειδώνας Γιαννόπουλος (και) στο νέο Love 97.5\nΕπέστρεψε στο ραδιόφωνο μετά από «διάλειμμα» ενός έτους.\nΑπό τον περασμένο Οκτώβριο ανήκει ξανά στο δυναμικό του Love 97.5 ο Ποσειδώνας Γιαννόπουλος, που αποχώρησε από τη συχνότητα τον Οκτώβριο του 2018, για χάρη του Open.\nΕνας άνθρωπος του ραδιοφώνου όμως δεν αντέχει να μείνει και πολύ διάστημα, μακριά, από τα FM. Ο Ποσειδώνας είναι έμπειρος και πολύ καλός ραδιοφωνικός παραγωγός, με θητεία σε σταθμούς όπως οι πάλαι ποτέ ένδοξοι ΑΝΤ1 97.1 και Top FM 92.4, αλλά και ο Sfera 102.2 του οποίου διετέλεσε και διευθυντής προγράμματος.\nΤο Love 97.5, από το καλοκαίρι, σταμάτησε σταδιακά τα ερωτικά τραγούδια και πλέον παίζει μόνο ελληνικές και ξένες επιτυχίες από τα 80's και τα 90's. Ένα όχι και τόσο ασυνήθιστο «format», που όμως έχει καταφέρει να ανεβάσει σε έναν βαθμό την ακροαματικότητά του και τον έκανε ξανά αναγνωρίσιμο στο ραδιοφωνικό κοινό.


news247 18 Ιανουαρίου 2017 21:42\nΜία ακόμη κινητοποίηση στα δικαστήρια της Θεσσαλονίκης πραγματοποίησαν το απόγευμα της Τετάρτης μέλη συλλογικοτήτων ενάντια στους πλειστηριασμούς.\nΕκτός από την αντίθεσή τους στους πλειστηριασμούς, εξέφρασαν τη διαμαρτυρία τους για τις ποινικές έρευνες που βρίσκονται σε εξέλιξη και στρέφονται κατά συγκεκριμένων μελών τους, κάνοντας λόγο για «ποινικοποίηση» του αγώνα τους.\nΈνταση επικράτησε στην αίθουσα του Ειρηνοδικείου, όταν διαδηλωτές επιτέθηκαν φραστικά στην πρόεδρο των συμβολαιογράφων Θεσσαλονίκης Ιωάννα Χρουσαλά-Μπιλίση που ανέβηκε στην έδρα.\nΑνάλογη κινητοποίηση πραγματοποιήθηκε και στο Ειρηνοδικείο Αθηνών. Συμβολαιογράφοι και δικηγόροι επιχείρησαν να μπουν από την πίσω πόρτα στο δικαστήριο, αλλά όταν έγιναν αντιληπτοί οι συγκεντρωμένοι τους ώθησαν προς το κυλικείο, όπου ισχυρή αστυνομική δύναμη τους προστάτευσε και τους κράτησε εκεί για λίγη ώρα.\n(Φωτό και βίντεο: thestival.gr)


Δρ Κωνσταντίνος Παναγή: Τι κρύβει ο πόνος στο γόνατο\n*Συχνό φαινόμενο σε όλες τις ηλικίες\n*Τραυματισμός αλλά και πολλές οι παθήσεις\nΣοβαρές επιπτώσεις μπορεί να έχει ο πόνος στο γόνατο που παραμένει αδιάγνωστος, ακόμα κι εάν αυτός εμφανίζεται μόνο κατά τη διάρκεια ελάχιστων δραστηριοτήτων. Η περιστασιακή ενόχληση, η οποία συχνά αγνοείται, μπορεί να υποκρύπτει διάφορες παθήσεις, η μη έγκαιρη διάγνωση των οποίων ενέχει τον κίνδυνο περαιτέρω ερεθισμού ή βλάβης, που μπορεί να καταστήσει τον πόνο ανυπόφορο ακόμα και κατά την ανάπαυση. Μιλώντας στο «Ygeia-News» ο ορθοπεδικός χειρουργός Δρ. Παναγή Κωνσταντίνος εξηγεί τις παθήσεις αυτές και γενικά αναλύει τα πάντα περί γονάτου.\nΕΡ: Πόνος στο γόνατο. Τι σημαίνει;\nΑΠ: Ο πόνος στο γόνατο είναι ένα πολύ συχνό πρόβλημα που επηρεάζει ανθρώπους όλων των ηλικιών. Οι πόνοι στα γόνατα μπορεί να είναι το αποτέλεσμα ενός τραυματισμού, αλλά και κάποιας πάθησης, όπως οστεοαρθρίτιδα, ρευματοειδής αρθρίτιδα, ουρική αρθρίτιδα, παθήσεις του αρθρικού χόνδρου και άλλων συστηματικών λοιμώξεων. Σε καμία περίπτωση δεν πρέπει να αμελούμε να διερευνούμε με τον γιατρό μας ένα πόνο ο οποίος παρουσιάζει χρονιότητα\nΕΡ: Ποιες είναι οι αιτίες ;\nΑΠ: Ένας πόνος στο γόνατο μπορεί να προκληθεί από τραυματισμούς, μηχανικά προβλήματα, αρθρίτιδα και διάφορες άλλες πιο σπάνιες αιτίες. Οι τραυματισμοί είναι απλός και προφανής λόγος για τον πόνο στο γόνατο.\nΑναλυτικότερα όμως, μπορεί να συμβαίνει κάτι από τα παρακάτω:\nΤραυματισμός/κάταγμα χόνδρου: Κάποιες φορές ο τραυματισμός, ή η εκφύλιση των χόνδρινων αρθρικών επιφανειών στο γόνατο, μπορεί να οδηγήσουν σε σπάσιμο/αποκόλληση ενός πολύ μικρού κομματιού οστού ή χόνδρου στο σημείο της άρθρωσης. Αυτό συχνά δεν δημιουργεί κανένα πρόβλημα, παρά μόνο στην περίπτωση που το αποκομμένο κομμάτι έρχεται σε επαφή με τις αρθρικές επιφάνειες και εμποδίζει μηχανικά την κανονική κίνηση της άρθρωσης και του ποδιού. Σε αυτή την περίπτωση το κομμάτι αυτό προκαλεί πόνο. Επίσης συχνή είναι και η συλλογή υγρού ή αίματος μέσα στο γόνατο.\nΟστεοαρθρίτιδα: Ονομάζεται και εκφυλιστική αρθρίτιδα αν έχει παρουσιαστεί χωρίς τραυματισμό και είναι συχνή σε ηλικίες άνω των 60 ετών. Είναι ο πιο κοινός τύπος αρθρίτιδας. Είναι μια κατάσταση φθοράς της άρθρωσης που εμφανίζεται όταν ο χόνδρος στο γόνατο καταστρέφεται με τη χρήση και τη πάροδο των ετών. Τυπικά εμφανίζεται με πόνο μετά από κόπωση, ειδικά τις νυκτερινές ώρες, δυσκολία στις σκάλες, οιδήματα (πρήξιμο) και τριγμό (τρίξιμο) στην άρθρωση. Πολύ συχνά παρατηρείται και παραμόρφωση του γόνατος (βλαισότητα ή ραιβότητα) σε προχωρημένες καταστάσεις αρθρίτιδας.\nΡευματοειδής αρθρίτιδα: Είναι μια μακρόχρονη και καταστροφική μορφή αρθρίτιδας. Πρόκειται για μια αυτοάνοση πάθηση που μπορεί να επηρεάσει πολλαπλές αρθρώσεις στο σώμα, συμπεριλαμβανομένων των γονάτων. Παρά το γεγονός ότι η ρευματοειδής αρθρίτιδα είναι μια χρόνια νόσος, τείνει να ποικίλει σε σοβαρότητα και παρουσιάζεται συχνά σε μορφή κρίσεων.\nΟυρική αρθρίτιδα: Αυτό το είδος της αρθρίτιδας παρουσιάζεται όταν κρύσταλλοι ουρικού οξέος συσσωρεύονται στην άρθρωση. Αν και η ουρική αρθρίτιδα συνήθως επηρεάζει τη πρώτη άρθρωση του μεγάλου δακτύλου του ποδιού (ποδάγρα), μπορεί επίσης να εμφανιστεί στο γόνατο. Η αντιμετώπιση της είναι κυρίως φαρμακευτική με ρύθμιση του ουρικού οξέως στο άιμα\nΣηπτική αρθρίτιδα: Κάποιες φορές το γόνατο μπορεί να μολυνθεί, κάτι που οδηγεί σε πρήξιμο, πόνο και ερυθρότητα. Η σηπτική αρθρίτιδα συχνά συνοδεύεται από πυρετό και είναι μια κατάσταση που χρήζει επείγουσας αντιμετώπισης με παροχέτευση και αντιβιοτική αγωγή.\nΣύνδρομο επιγονατιδομηριαίου πόνου: Ένας γενικός όρος που αναφέρεται στον πόνο που προκύπτει μεταξύ της επιγονατίδας και του υποκείμενου μηριαίου οστού (μηρός). Είναι συχνό πρόβλημα σε αθλητές, νεαρούς ενήλικες, ιδιαίτερα εκείνους που έχουν μια δυσπλασία της μηριαίας τροχηλίας και σε μεγαλύτερης ηλικίας άτομα τα οποία συνήθως αναπτύσσουν την πάθηση ως αποτέλεσμα της αρθρίτιδας στην επιγονατίδα. Άλλη αιτία είναι η χονδροπάθεια της επιγονατίδας που μπορεί να παρουσιαστεί ακόμα και σε ανήλικους.\nΜηχανικά ή τραυματικά αίτια: Διάστρεμμα συνδέσμων (πλάγιοι σύνδεσμοι),τενοντίτιδα επιγονατιδικού συνδέσμου, φλεγμονή προεπιγονατιδικού θυλάκου, ρήξη μηνίσκου ή χιαστού συνδέσμου.\nΑΠ: Αναλόγως της πάθησης και της αιτίας του πόνου η αντιμετώπιση ποικίλει. Σε γενικές γραμμές ο πόνος αντιμετωπίζεται με αναλγητικά φάρμακα και ακινητοποίηση (ξεκούραση του γόνατος). Αν υπάρχει έντονη φλεγμονή τότε κρύα επιθέματα βοηθούν την μείωση του πόνου όπως και σε οξύ τραυματισμό. Όλα αυτά βέβαια νοουμένου ότι δεν χρειάζεται κάποια χειρουργική παρέμβαση από ορθοπεδικό ιατρό.\nΕΡ: Πως θεραπεύεται η οστεοαρθρίτιδα των γονάτων;\nΑΠ: Η οστεοαρθρίτιδα λόγω της φύσης της που είναι αποτέλεσμα μακροχρόνιας βλάβης της άρθρωσης δεν επιδέχεται ριζικής θεραπείας με φαρμακευτική αγωγή. Στα αρχικά στάδια αντιμετωπίζεται με αναλγητικά, ασκήσεις και ενέσεις υαλουρονικού οξέως, κορτιζόνης ή πλάσματος. Αυτά μειώνουν τις ενοχλήσεις αλλά δεν θεραπεύουν το αίτιο του πόνου που είναι η φθορά του χόνδρου.\nΗ μόνιμη λύση και θεραπεία για την οστεοαρθρίτιδα είναι η αρθροπλαστική του γόνατος, δηλαδή η αφαίρεση του φθαρμένου χόνδρου από την αρθρική επιφάνεια και η αντικατάστασή του από τεχνητό γόνατο που αποτελείται από μεταλλικά κράματα και υψηλής ποιότητας πολυμερή. Μπορεί να γίνει πλήρης αλλαγή της άρθρωσης ή μερική, δηλαδή του ενός διαμερίσματος μόνο.\nΕΡ: Αντιλαμβάνομαι ότι έχουν εμφανιστεί νέες μέθοδοι θεραπείας;\nΑΠ: Στην αρθροπλαστική του γόνατος νέες μέθοδοι και υλικά έχουν παρουσιαστεί τα τελευταία χρόνια με αποτέλεσμα η επέμβαση να είναι ελάχιστα επώδυνη, συντομότερη και με μικρότερη τομή. Υπάρχουν πλέον υλικά με ειδικές επικαλύψεις που παρουσιάζουν εξαιρετική αντοχή στην πάροδο του χρόνου.\nΕπίσης αρχίσαμε και στην Κύπρο τη χρησιμοποίηση νέων μεθόδων όπως η εξατομικευμένη αρθροπλαστική, όπου τα εργαλεία που χρησιμοποιούνται είναι ειδικά κατασκευασμένα μόνο για τον συγκεκριμένο ασθενή (patient specific instruments μετά από τρισδιάστατη απεικόνιση με μαγνητική τομογραφία) με αποτέλεσμα να μειώνεται ο χρόνος χειρουργείου, να μειώνεται η απώλεια αίματος και να έχει ο ασθενής γρηγορότερη κινητοποίηση και αποκατάσταση.\nΕΡ: Τι είναι ακριβώς η ρήξη μηνίσκου και πρόσθιου χιαστού συνδέσμου;\nΑΠ: Η ρήξη μηνίσκου είναι μια πολύ συχνή πάθηση του γόνατος ειδικά σε νέα άτομα που ασχολούνται με τον αθλητισμό. Παρουσιάζεται με πόνο στο γόνατο ιδιαίτερα σε κάμψη (σκάλες) και μερικές φορές υγρό μέσα στην άρθρωση. Προκαλείται συνήθως από στροφική κάκωση του γόνατος. Η αντιμετώπιση είναι χειρουργική με αρθροσκοπική επέμβαση, δηλαδή μέσω δύο μικρών οπών και με τη χρήση κάμερας γίνεται επιδιόρθωση της ζημιάς στο μηνίσκο. Η ανάρρωση είναι γρήγορη και τα συμπτώματα εξαφανίζονται άμεσα.\nΗ ρήξη του πρόσθιου χιαστού συνδέσμου είναι σοβαρότερη βλάβη και απαιτεί χειρουργική αποκατάσταση σε νέα άτομα που θέλουν να συνεχίσουν να γυμνάζονται. Γίνεται αρθροσκοπική αντικατάσταση του κομμένου συνδέσμου με μόσχευμα από τον ίδιο τον ασθενή στις πλείστες περιπτώσεις. Η επέμβαση απαιτεί μακροχρόνιο πρόγραμμα αποκατάστασης και μυϊκής ενδυνάμωσης για να επιτύχουμε ένα άριστο αποτέλεσμα.\nΛόγω της φύσης του συνδέσμου ο οποίος είναι σταθεροποιητικός παράγοντας για το γόνατο αν δεν αποκατασταθεί σε νεαρές ηλικίες τότε υπάρχει αυξημένη πιθανότητα παρουσίας οστεοαρθρίτιδας στο μέλλον.\nΕΡ: Πολύς κόσμος υποφέρει επίσης από χονδροπάθεια.\nΑΠ: Ο χόνδρος στο γόνατο έχει ως αποστολή να “απορροφάει” τις δυνάμεις που ασκούνται στην άρθρωση όταν αυτή λειτουργεί. Η χονδροπάθεια που ονομάζεται και χονδρομαλάκυνση, είναι βλάβη του αρθρικού χόνδρου λόγω υπερβολικής καταπόνησης, λόγω λανθασμένης δράσης του τετρακεφάλου μυός, λόγω τραυματισμού ή λόγω κακής θέσης της επιγονατίδας σε σχέση με την μηριαία τροχηλία. Τα τελευταία χρόνια έχουν παρουσιαστεί πολλά σκευάσματα τα οποία βοηθούν την διατήρηση του χόνδρου ακόμα και την επισκευή του. Ευρεία εφαρμογή και ενθαρρυντικά αποτελέσματα έχουν αρχίσει να παρουσιάζουν η ενέσεις πλάσματος και σκευάσματα με πρόδρομα κύτταρα (stem cells) που προέρχονται από τον ίδιο τον ασθενή. Σε περιπτώσεις που χρειάζεται χειρουργική αποκατάσταση υπάρχουν πλέον καινούργιες τεχνικές για επιδιόρθωση της βλάβης με νέους βιολογικούς παράγοντες.\nΕΡ: Πως μπορεί κάποιος να προστατέψει τα γόνατα του;\nΑΠ: Βασική προϋπόθεση είναι η διατήρηση του κανονικού βάρους του σώματος. Κάθε επιπλέον κιλό προσθέτει κόπωση και αυξημένο κίνδυνο τραυματισμού. Επίσης πολλοί τραυματισμοί συμβαίνουν γιατί άτομα που αθλούνται δεν προετοιμάζουν το σώμα τους για έντονη άσκηση ή χρησιμοποιούν κακή τεχνική στο γυμναστήριο.\nΟι αδύναμοι μύες είναι πρωταρχική αιτία τραυματισμών. Είναι επωφελές να δυναμώσουμε τον τετρακέφαλο και τους οπίσθιους μηριαίους μύες που υποστηρίζουν τα γόνατά μας. Ασκήσεις ισορροπίας και σταθερότητας βοηθούν στην μυϊκή συναρμογή γύρω από το γόνατο. Ιδιαιτέρως πρέπει να μην ξεχνάμε ασκήσεις stretching (τεντώματα) και ευλυγισίας.\nΕπίσης διάφορα συμπληρώματα διατροφής τα οποία βοηθούν στην καλή υγεία των χόνδρων, όπως η γλυκοζαμίνη, η χονδροϊτίνη και το κολλαγόνο είναι χρήσιμα εργαλεία για τη διατήρηση της καλής υγείας των γονάτων μας.\nΔιεύθυνση: Ναυπλίου 28, Medical Court, Διαμ. 102, 3025 Λεμεσός, Κύπρος\nΤηλ.: +357 25353534\nΦαξ: +357 25346014


ΤΑ ΠΟΥΛΗΤΑΡΙΑ: Αναζητώντας απεγνωσμένα κάτι ελληνικό\nΈνα "όχι" που θα τους κυνηγά καιρό\nEμφαση στην ανάπτυξη αλλά και ενός κράτους δικαίου...\nΚαλη η απεργια αλλα για τους αλλους!\nΕδωσε απάντηση στην Αλέξια θρασύτητα!!\nΠΑΠΑΝΔΡΕΟΥ : ΣΥΜΦΩΝΩ ΜΕ ΤΟΥΣ ΔΙΑΔΗΛΩΤΕΣ !...\nΠάγκαλος: Να σας στείλουμε εμείς 1εκ Έλληνες τουρί...\nΚύριε Καραμανλή, απεφάσισε να μιλήσεις. Μίλησε, ζή...\nΑπολογία - φωτιά για το σκάνδαλο του Βατοπεδίου......\nΠαραιτήθηκε ο Πατέρας!\nPublished : 5:30 μ.μ. Author : poulitaria\n«Η γυναίκα μου και εγώ θα μπορούσαμε να χαρακτηριστούμε “φιλέλληνες”. Ισως επειδή εγώ είμαι Ιρλανδός και αυτή Κολομβιανή, έχουμε μια φυσική συμπάθεια προς τους “άστατους”. “Πρέπει να προσπαθήσουμε να αγοράζουμε προϊόντα made in Greece”της είπα τις προάλλες. “Πολύ καλή ιδέα” μού απάντησε με ενθουσιασμό, ενάντια στις made in Germany οικιακές συσκευές. Ωστόσο απομείναμε και οι δύο σιωπηλοί και προβληματισμένοι, ώσπου η γυναίκα μου με ρώτησε: “ Εχεις υπόψη σου κάτι;”».\nΟταν η κρίση στις ελληνογερμανικές σχέσεις εξαιτίας της οικονομίας αφυπνίζει ένα ζευγάρι ιρλανδών πολιτών, τότε επιστολές σαν την παραπάνω μπορούν να εμφανιστούν στην εφημερίδα «Financial Τimes» ως μια συμβολική προσπάθειά τους να υποστηρίξουν τα ελληνικά συμφέροντα. Ο Ιρλανδός κ. Τόμας Μαρ ένιωσε την ανάγκη να παρέμβει στα αλλεπάλληλα δημοσιεύματα της εφημερίδας που ασκούν δριμύτατη κριτική στην ελληνική οικονομία και να βοηθήσει τη χώρα μας να ορθοποδήσει. Παρά τις καλές προθέσεις του, όμως, δεν βρήκε εύκολα... άκρη.\n«Επισκεπτόμαστε σχεδόν κάθε χρόνο την Ελλάδα για διακοπές, συνήθως στην Πάτμο, και νιώσαμε την ανάγκη να υποστηρίξουμε τη χώρα σας τώρα ακριβώς που δέχεται την πιο έντονη επίθεση» τονίζει μιλώντας στο «Βήμα». «Προφανώς οι ελληνικές κυβερνήσεις δεν έθεσαν τη χώρα σε σωστή τροχιά και μεγάλο τμήμα της κριτικής που ασκείται έχει βάση. Ωστόσο, κυρίως τώρα, εμείς οι ευρωπαίοι “φιλέλληνες” θέλουμε να στηρίξουμε την ελληνική οικονομία». Το πρόβλημα είναι ότι η ελληνική οικονομία δεν τους δίνει καν... την ευκαιρία να το κάνουν!\n«Α ρχίσαμε να ψάχνουμε στη βρετανική αγορά προϊόντα που κατασκευάζονται στην Ελλάδα, ώστε να ενισχύσουμε το ελληνικό εμπορικό ισοζύγιο. Η κατάσταση ήταν απογοητευτική:δεν υπάρχει σχεδόν καμία ελληνική μάρκα που να διατίθεται σε μαζικό επίπεδο στα καταστήματα του Λονδίνου!» δηλώνει κατηγορηματικά ο κ. Μαρ. «Το ελληνικό ελαιόλαδο, το ντόπιο κρασί, το μέλι- όλα αυτά που αγαπάμε ως τουρίστες στην Ελλάδαυπάρχουν μόνο σε εξειδικευμένα καταστήματα και είναι αδύνατον να τα βρει κανείς σε βρετανικά σουπερμάρκετ και παντοπωλεία. Είναι πρακτικά ανύπαρκτα στη συνείδηση του κόσμου. Ακόμη και η εμπορική εκμετάλλευση της φέτας είναι τραγικά ελλιπής» καταλήγει. Αντιθέτως, τα γερμανικά προϊόντα έχουν πρωταρχική θέση στη βρετανική οικονομία. «Στο μυαλό του μέσου Βρετανούη Γερμανία είναι συνδυασμένη με αυτοκίνητα, αξιόπιστες συσκευές και μηχανήματα υψηλής ποιότητας. Σκεφτείτε ότι δεν μπορούμε να επιβάλουμε εμπάργκο στις γερμανικές εισαγωγές, διότι χωρίς τα γερμανικά μηχανήματα δε μπορούμε καν να... παράγουμε τα βρετανικά» σχολιάζει.\nΟ κ. Μαρ δεν το έβαλε κάτω. Επρεπε πάση θυσία να ανακαλύψει έναν τρόπο στήριξης της ελληνικής οικονομίας. Αρχισε να ψάχνει διεξοδικά για ελληνικά «προϊόντα» με την ευρεία έννοια του όρου- οτιδήποτε που η αγορά του θα απέφερε έσοδα στη χώρα μας. Στην προσπάθειά του στράφηκε προς την ελληνική κοινότητα του Λονδίνου. Ωστόσο τα αποτελέσματα ήταν αποκαρδιωτικά: «Δυστυχώς αντιλήφθηκα ότι οι ίδιοι οι Ελληνες του Λονδίνου δεν φέρονται όσο “πατριωτικά” θα μπορούσαν. Δεν προσπαθούν να διαφημίσουν τη χώρα τους, ούτε καν στο στοιχειώδες επίπεδο της κουζίνας ή του τρόπου ζωής. Σε ολόκληρο το Λονδίνο δεν μπορείς να βρεις ένα ελληνικό εστιατόριο που να προσφέρει αληθινή ελληνική κουζίνα, όλα τα υπέροχα φαγητά που λατρεύουμε ως τουρίστες. Αντιθέτως οι Ιταλοί και οι Κινέζοι αξιοποιούν τις κοινότητες της Διασποράς για να προωθήσουν τα προϊόντα τους. Πλέον ολόκληρη η υφήλιος γνωρίζει τι σημαίνει ιταλική ή κινεζική κουζίνα, ενώ για την ελληνική δεν γνωρίζουν σχεδόν τίποτε» σχολιάζει.\nΕλλάδα- Ιρλανδία η ίδια ιστορία;\nΗ καταγωγή τους από χώρες που έχουν δεχθεί έντονη κριτική για την οικονομική πολιτική τους (Ιρλανδία και Κολομβία, αντίστοιχα) ενισχύει τα αισθήματα «αλληλεγγύης» προς τον... δοκιμαζόμενο ελληνικό λαό. «Η Ιρλανδία υπήρξε το μαύρο πρόβατο της Ευρώπης για χρόνια και αντιμετώπιζε τα ίδια προβλήματα με τη χώρα σας. Οικονομίες που κάποτε θεωρούνταν “σκέτη καταστροφή” μπορούν με κατάλληλους χειρισμούς να αναστρέψουν το αρνητικό κλίμα· και αφού αυτό το κατόρθωσε η Ιρλανδία, μπορεί να το κατορθώσει και η Ελλάδα» τονίζει συμβουλεύοντας «να παραμένουμε αισιόδοξοι και να προσπαθούμε διαρκώς να εφευρίσκουμε νέες επιχειρηματικές διεξόδους».\nΕτικέτες Ε.Ε , ΕΛΛΑΔΑ , ΙΡΛΑΝΔΙΑ , SLIDE |


white pigeon: Πέμπτη, 26 Μαΐου 2011\nΜΥΣΤΙΚΟ ΔΙΑΣΤΗΜΑ ΕΠΕΙΣΟΔΙΑ 8 ΕΩΣ 13\nΜΥΣΤΙΚΟ ΔΙΑΣΤΗΜΑ ΝΤΟΚΥΜΑΝΤΕΡ ΜΕ ΕΛΛΗΝΙΚΟΥΣ ΥΠΟΤΙΤΛΟΥΣ ΕΠΕΙΣΟΔΙΑ 1 ΕΩΣ 7\nΈνα πολύ ωραίο ντοκυμαντέρ που θα σας καθηλώσει ως το τελευταίο επεισόδιο..\nΓυναικές και παρκάρισμα: Οι λέξεις αυτές ΔΕΝ μπαίνουν στην ίδια πρόταση(βιντεο)\nΗ έρευνα ήρθε απλά να μας επιβεβαιώσει αυτό που όλοι οι άντρες γνώριζαν : οι γυναίκες ΔΕΝ ΞΕΡΟΥΝ ΝΑ ΠΑΡΚΑΡΟΥΝ!!!\nΕρευνητές στη Γερμανία ζήτησαν από 65 άτομα να παρκάρουν ένα Audi A6 sedan -σε ένα χώρο που είχαν ορίσει οι ίδιοι- με τρεις τρόπους: με τη μούρη του αυτοκινήτου, ανάποδα και παράλληλα. Οι\nΑνέκδοτο: Μεγάλη… παγίδα τα διόδια\nΣε ένα νέο σταθμό διοδίων είχαν αποφασίσει οι αστυνομικοί ότι στον χιλιοστό πελάτη θα έδιναν ένα δώρο 500 €.\nΕξωτικές τεχνολογίες απόκρυψης αλληλουχίας γεγονότων\nΒρετανός φυσικός ισχυρίζεται πως απέδειξε πως μπορεί να διαχειριστεί τον χώρο και το χρόνο με αποτέλεσμα ολόκληρα γεγονότα να αποκρύβονται από την κοινή θέα. Η όχι και τόσο κατατοπιστική αυτή περιγραφή, μπορεί να σημαίνει πάντως σύμφωνα με τον φυσικό πως κάποιος ή κάτι μπορεί να\nΣτο Σύνταγμα για… μπάνιο!\nΛαθρομετανάστης, μέσα στη ζέστη της Αθήνας, αποφάσισε να πάρει το μπανάκι του σε ένα από τα κεντρικότερα σημεία της πόλης, την πλατεία Συντάγματος!\nΤο περιστατικό κατέγραψε με την κάμερα του, ρεπόρτερ της τηλεόρασης του ΣΚΑΪ\nΗ Γη τα ‘παιξε!\nΌλα τα κομμάτια του παζλ οδηγούν στο συμπέρασμα ότι ο μαγνητικός μας άξονας ακολουθεί τελευταία μια συμπεριφορά έξω απ΄ τα συνηθισμένα. Ποιες μπορεί να είναι οι γεωλογικές επιπτώσεις και ποιον ρόλο παίζει το κινεζικό «Φράγμα των Τριών\nΠΑΡΑΤΗΡΗΣΗ ΛΥΚΟΦΡΩΝΑ: ΔΕΝ ΥΠΑΡΧΕΙ ΤΊΠΟΤΑ ΤΟ ΕΛΛΗΝΙΚΟ ΣΤΗΝ ΑΚΟΛΟΥΘΙΑ ΤΟΥ ΓΑΜΟΥ, ΕΙΝΑΙ ΚΑΘΑΡΑ ΕΒΡΑΪΚΗ ΤΕΛΕΤΗ.\nΑκολουθία του Γάμου αναφέρει «Ευλόγησον αυτούς, Κύριε ο Θεός Ημών, ως ευλόγησας τον Αβραάμ και την Σάρραν. Ευλόγησον αυτούς, Κύριε ο Θεός Ημών, ως ευλόγησας τον Ισαάκ και την Ρεβέκκαν. Ευλόγησον αυτούς,\nΜΥΣΤΙΚΟ ΔΙΑΣΤΗΜΑ ΝΤΟΚΥΜΑΝΤΕΡ ΜΕ ΕΛΛΗΝΙΚΟΥΣ ΥΠΟΤΙΤΛ...\nΓυναικές και παρκάρισμα: Οι λέξεις αυτές ΔΕΝ μπαίν...\nΜΙΑ ΜΑΧΗ ΜΕ ΕΞΩΓΗΙΝΟΥΣ.. ΕΝΑΣ ΛΟΧΙΑΣ ΠΟΥ ΑΠΕΙΛΕΙ Μ...\nΕκρήξεις στον αέρα ταρακουνούν τις ανατολικές ΗΠΑ....\nΠΑΡΑΤΗΡΗΣΗ ΛΥΚΟΦΡΩΝΑ: ΔΕΝ ΥΠΑΡΧΕΙ ΤΊΠΟΤΑ ΤΟ ΕΛΛΗΝΙ...


Παρ' ολίγον... silver alert για τον μπαμπά του Κωστέτσου!\nΠαρ’ ολίγον… silver alert για τον μπαμπά του Κωστέτσου!\n13-01-2016 | 13:34μμ\nΟ κύριος Στέργιος νόμιζε πως ο Βασίλειος βρίσκεται στο αστυνομικό τμήμα και πήγε να τον… ελευθερώσει\nΤο βράδυ της Δευτέρας ο πατέρας του σχεδιαστή Βασίλειου Κωστέτσου, Στέργιος -γνωστός και ως «Δάσκαλος», λόγω της στήλης που διατηρούσε με προγνωστικά του ιπποδρόμου-, ο οποίος πάσχει από άνοια, έφυγε από το σπίτι του στην Καλλιθέα ενώ η σύζυγός του κοιμόταν. Ο κύριος Στέργιος νόμιζε πως ο Βασίλειος βρίσκεται στο αστυνομικό τμήμα και πήγε να τον… ελευθερώσει!\nΤον περιπλανώμενο άντρα που φορούσε τις πιτζάμες του βρήκε η Αστυνομία και τον οδήγησε στο τμήμα της περιοχής. Μάλιστα ο ίδιος ανέφερε το όνομα του γιου του (αφού είναι από τα ελάχιστα που θυμάται) και έτσι ενημερώθηκε ο σχεδιαστής.\nΟι αστυνομικοί εντόπισαν και ενημέρωσαν τον Βασίλειο μέσω facebook στις 2.30 το βράδυ, ζητώντας του μάλιστα συγγνώμη για την ενόχληση. «Να ευχαριστήσω και δημόσια τους καταπληκτικούς αστυνομικούς της Ομάδας ΔΙΑΣ Καλλιθέας, οι οποίοι βρήκαν στον δρόμο περιπλανώμενο τον πατέρα μου. Τον κράτησαν και τον φιλοξένησαν στο αστυνομικό τμήμα και με ειδοποίησαν μέσω facebook έως ότου να πάω να τον παραλάβω. Τελικά σώζει το facebook!» έγραψε συγκεκριμένα ο Βασίλειος.\nΟ πατέρας του σχεδιαστή μόδας είναι από τους πρώτους που άνοιξαν σχολή οδηγών στην Ελλάδα (δίπλωμα έχουν πάρει από τα χέρια του οι Στέλιος Καζαντζίδης, Μπίλι Μπο, Γρηγόρης Μπιθικώτσης, Τζένη Βάνου). Το καλοκαίρι ο κύριος Στέργιος είχε χαθεί και βρέθηκε στους Αμπελοκήπους φορώντας μόνο το εσώρουχό του και όντας χτυπημένος, αφού τον είχαν ληστέψει, παίρνοντας ακόμη και τα ρούχα του.


Και... Euro για τσιρλίντερς - Γυμναστικός Σύλλογος ΑΔΑΜΑΣ Μεταμόρφωσης\nΚαι… Euro για τσιρλίντερς\nΑπό τις αίθουσες του αερόμπικ στα παρκέ των γηπέδων. Και από εκεί, γιατί όχι, στο υψηλότερο βάθρο της Ευρώπης! Εκεί φιλοδοξούν ν’ ανεβούν τον επόμενο μήνα οι προσφιλείς μα συνάμα παρεξηγημένες αθλήτριες του cheerleading, γνωστές ως μαζορέτες, που συμμετέχουν στο Πανευρωπαϊκό Πρωτάθλημα Cheerleading, το οποίο θα γίνει στις 18 Σεπτεμβρίου στο Παρίσι.\nΤο έναυσμα για τον διαγωνισμό δόθηκε πέρσι, όταν η Παγκόσμια Ομοσπονδία Cheerleading κάλεσε την ελληνική ομάδα να δηλώσει τη συμμετοχή της στο πρώτο Πανευρωπαϊκό Πρωτάθλημα που θεσπιζόταν. Η ελληνική ομάδα δέχτηκε και με το… καλημέρα κέρδισε την 5η θέση.\n«Η πρόσκλησή τους αποτέλεσε ιδιαίτερη έκπληξη για μας» μας, λέει η προπονήτρια και χορογράφος για τις μαζορέτες της Εθνικής Ελλάδας και του Ολυμπιακού, Ευαγγελία Κρητικού, και εξηγεί: «Επειδή το μάθαμε πολύ αργά και ήταν πολύ δύσκολο να πάμε, μας βοήθησαν πολύ στο να τα καταφέρουμε! Η ομάδα που συγκροτήθηκε (12 αθλήτριες) έκανε συνολικά πέντε προπονήσεις των πέντε ωρών. Εξοπλισμό (στολές και πομ-πομ) χρησιμοποιήσαμε ό,τι είχαμε, καθώς δεν προλαβαίναμε να φτιάξουμε κάτι εντυπωσιακό. Να φανταστείτε τους κανονισμούς τούς μάθαμε στο περίπου». Για να προσθέσει: «Κατακτήσαμε την 5η θέση, κερδίσαμε τις εντυπώσεις και προβάλαμε την Ελλάδα, καθώς ξεκινήσαμε τη χορογραφία μας με το τραγούδι του Ζορμπά».\n«Φέτος θα είμαστε πιο προετοιμασμένες, γιατί οι προπονήσεις θα είναι πολύ περισσότερες και πολύωρες», συμπληρώνει η μαζορέτα της Εθνικής και χορογράφος-προπονήτρια του Πανιωνίου, Βάσια Τσουλαρίδη. «Για ένα μήνα κάναμε δύο προπονήσεις την εβδομάδα από 2,5 ώρες και τον Σεπτέμβριο, μέχρι να φύγουμε για το Παρίσι, οι προπονήσεις θα είναι εντατικές, δηλαδή καθημερινά».\nΣτην Εθνική Ομάδα Μαζορετων, την «Greek Drops», συμμετέχουν 14 κοπέλες 19 έως 30 ετών (τρεις cheerleaders του Ολυμπιακού, οχτώ του Πανιωνίου και τρεις που επελέγησαν από οντισιόν, στο πλαίσιο του Φεστιβάλ Cheerleading που έγινε στα μέσα Μαΐου στην Αθήνα.\nΚαι οι δύο προπονήτριες εκτιμούν πως το Πανευρωπαϊκό Πρωτάθλημα είναι μια καλή ευκαιρία για να γίνει αντιληπτό στο ευρύ κοινό ότι πρόκειται για άθλημα που συνδυάζει τη γυμναστική με τον χορό, απαιτεί μεθοδικότητα, συνέπεια και σκληρή προπόνηση. Να ξεπεράσει τα λανθασμένα στερεότυπα και να καταλάβει ότι οι μαζορέτες ασκούνται καθημερινά και διαγωνίζονται σε εθνικά και διεθνή πρωταθλήματα. Κάθε χρόνο στην Αμερική γίνεται το Παγκόσμιο Πρωτάθλημα, ενώ προσπάθειες των ομοσπονδιών, όπου έχουν συσταθεί, είναι να γίνει και ολυμπιακό άθλημα. Το 2011 θα γίνει το πρώτο Πανελλήνιο Πρωτάθλημα. *\n**ΙΣΤΟΡΙΑ: Ο Τζόνι Κάμπελ, ένας πρωτοετής φοιτητής της Ιατρικής στο Πανεπιστήμιο της Μινεσότα, ήταν ο δημιουργός της πρώτης ομάδας ρυθμικής εμψύχωσης το 1898, σκέψη που μετεξελίχθηκε σε αυτό που γνωρίζουμε σήμερα ως μαζορέτες. Ωστόσο η ιδέα ανήκει στον απόφοιτο του Πρίνστον, Τόμας Πίμπλες, ο οποίος σκέφτηκε πρώτος τον οργανωμένο πανηγυρισμό από τα πλήθη στους αθλητικούς αγώνες των πανεπιστημίων προς εμψύχωση των αθλητών.\n**ΠΟΜ-ΠΟΜ: ονομάζονται οι διακοσμητικές μπάλες που κρατούν και κινούν ρυθμικά οι απανταχού μαζορέτες. Κατασκευάζονται από ένα ευρύ φάσμα υλικών, όπως ύφασμα, μαλλί, βαμβάκι, χαρτί ή ακόμα και πλαστικό, σε ποικίλα χρώματα, σχέδια και μεγέθη.\nπροηγούμενοΟι μαζορέτες στους Ολυμπιακούς Αγώνες; -Το cheerleading πήρε προσωρινή αναγνώριση ως ολυμπιακό άθλημα.\nΕπόμενο31 Kefalonia Gym Festival "Anna Pollatou"


Μαρίκα Κρεββατά, ήταν Ελληνίδα ηθοποιός του θεάτρου και του κινηματογράφου\n(12 Ιουνίου 1910 - 14 Σεπτεμβρίου 1994)\nΗ Μαρίκα Κρεββατά ήταν Ελληνίδα ηθοποιός του θεάτρου και του κινηματογράφου.\nΚόρη του Σταμάτη Κρεβατά (μουσικού) και της Σοφίας (επίσης ηθοποιού - στην Κωνσταντινούπολη, το γένος Παντελιάδη).\nΓεννήθηκε στην Αθήνα το 1910.\nΓρήγορα όμως σε ηλικία 2 ετών έχασε τον πατέρα της και τη μικρότερη αδελφή της, Θάλεια.\nΣτην αρχή λάμβανε μέρος σε θιάσους που έκαναν τουρνέ στην ελληνική ύπαιθρο αλλά και σε παιδικές παραστάσεις όπως στη "Δασκαλίτσα" του Νικοντέμι κοντά στη Μαρίκα Κοτοπούλη.\nΑργότερα εμφανίζεται στο θίασο οπερέτας του Γεωργίου Ξύδη, όμως η πρώτη ουσιαστικά επαγγελματική της εμφάνιση ήταν στο θίασο της Ροζαλίας Νίκα.\nΗ Μαρίκα Κρεβατά ήταν εκείνη που λανσάρησε το "Πιπίτσα" από το ομώνυμο έργο των\nΓιάννη Πρινέα -Στάθη Μάστορα:\nΗ Μαρίκα Κρεβατά εγκατέλειψε τη θεατρική σκηνή το 1973. Ήταν μόνιμη κάτοικος Αθηνών και μιλούσε επίσης γαλλικά. Πέθανε στις 14 Σεπτεμβρίου 1994 σε ηλικία 83 ετών σε Κλινική της Αθήνας. Κηδεύτηκε στον Κόκκινο Μύλο.


Παιχνίδι 3D ποινή. Παίξτε online δωρεάν\nHTML5 παιχνίδι Spot Ποδόσφαιρο 7 χρόνια Αγόρια δράσης Έξοδος από το δωμάτιο Αγώνας για τα αγόρια Παιδιά αγώνα Τα παιδιά ντύνονται για τα κορίτσια Τα παιδιά Χρωματισμός Χειμώνας Έξυπνος Ψάξτε για στοιχεία Μόδα Βρείτε αντικείμενα Χριστούγεννα\nΠαιχνίδι 3D ποινή σε απευθείας σύνδεση\nΠεριγραφή του παιχνιδιού: Πολύ συχνά κατά τη διάρκεια των ποδοσφαιρικών αγώνων οι ομάδες μπορούν να παίξουν με ισοπαλία. Στη συνέχεια, μετά τον αγώνα, παίρνουν μια σειρά ποινών, που θα έλεγαν ακόμα ποιος κέρδισε τον αγώνα. Σήμερα στο παιχνίδι 3D Penalty θα παίξετε σε μια τέτοια σειρά για μία από τις ομάδες. Για ό, τι είναι απαραίτητο να επιλέξετε για εσάς. Βγαίνοντας στο γήπεδο, πρέπει να υπολογίσετε την τροχιά και τη δύναμη της μπάλας και να χτυπήσετε στην πύλη. Αυτός που σκόραρε πάνω από όλες τις μπάλες κερδίζει.\nΠολύ συχνά κατά τη διάρκεια των ποδοσφαιρικών αγώνων οι ομάδες μπορούν να παίξουν με ισοπαλία. Στη συνέχεια, μετά τον αγώνα, παίρνουν μια σειρά ποινών, που θα έλεγαν ακόμα ποιος κέρδισε τον αγώνα.\n© playgame24.com - δωρεάν online παιχνίδι 3D ποινή () Play Κάντε online flash παιχνίδι 3D ποινή για δωρεάν.. Μην ξεχάσετε να βαθμολογήσετε αυτό το παιχνίδι 3D ποινή και να μοιραστούν αυτό το παιχνίδι με τους καλύτερους φίλους σας.


Πανόραμα Πελοποννήσου - dionTOURS\n5 ημέρες με 235€ 215€ ανά άτομο\nΜοναδική εκδρομή Πανόραμα Πελοποννήσου 5 ημέρες.\nΑναχώρηση: 24, 28/ΟΚΤ\nΕλλάδα, Μονεμβασιά, Ναύπλιο, Πάτρα, Πελοπόννησος, Σπάρτη\n1η ημέρα: Αναχώρηση - Επίδαυρος – Τολό\nΑναχώρηση από κεντρικό σημείο το πρωί για Βόλο, Αλαμάνα, Ισθμό Κορίνθου. Στάση για καφέ και συνεχίζουμε για Επίδαυρο, που δημιουργεί δέος στον κάθε επισκέπτη. Περιήγηση στις αρχαιότητες και αναχώρηση για το Τολό. Τακτοποίηση στο ξενοδοχείο μας και διανυκτέρευση.\n2η ημέρα: Τολό - Ναύπλιο - Παλαμήδι - Τρίπολη – Σπάρτη\nΠρωινό και αναχώρηση για περίπατο και περιήγηση στο πανέμορφο Ναύπλιο το οποίο είναι γνωστό για το Μπούρτζι - μικρό φρούριο χτισμένο σε νησίδα μέσα στο λιμάνι - το Παλαμήδι, ενετικό φρούριο που δεσπόζει στην πόλη, την Ακροναυπλία έτερο φρούριο ενετικό, επί της ομώνυμης χερσονησίδας. Ε λεύθερος χρόνος στη πόλη και στη συνέχεια θα επισκεφτούμε τη Τρίπολη, την καρδιά της Αρκαδίας. Ελεύθεροι στην πόλη, γεύμα εξ ιδίων και αναχώρηση για τη Σπάρτη που είναι κτισμένη στο κέντρο της πεδιάδας. Τακτοποίηση στο ξενοδοχείο μας, ελεύθερος χρόνος στη πόλη και διανυκτέρευση.\n4η ημέρα: Σπάρτη - Σπήλαια Διρού - Αρεόπολη - Καλαμάτα – Πάτρα\nΠρωινό και ξεκινάμε για τα σπήλαια του Διρού και συγκεκριμένα το σπήλαιο Γλυφάδα (ή Βλυχάδα). Αποτελεί ένα από τα ωραιότερα σπήλαια στον κόσμο. Επίσκεψη και αναχώρηση για την Αρεόπολη η οποία είναι χωριό της δυτικής Μάνης. Είναι ιστορικός οικισμός, που διατήρησε την ανεξαρτησία του επί Τουρκοκρατίας και πατρίδα των Μαυρομιχαλέων. Αποτελεί έδρα του δήμου Οιτύλου και έχει κριθεί διατηρητέος κρατώντας το παραδοσιακό χρώμα της Μάνης. Γεύμα εξ ιδίων και συνεχίζουμε για την Καλαμάτα. Εμπορικό και διοικητικό κέντρο με πολλά μουσεία, πινακοθήκη, βιβλιοθήκη, κάστρα και χαρακτηριστικό της την έντονη νυχτερινή ζωή. Αναχώρηση, στάση για καφέ και άφιξη στην Πάτρα. Τακτοποίηση στο ξενοδοχείο μας, ελεύθερος χρόνος στη πόλη και διανυκτέρευση.\n5η ημέρα: Πάτρα –Ρίο Αντίρριο – Ναύπακτο – Αιτωλικό - Ιωάννινα - Θεσσαλονίκη\nΜετά το πρόγευμα, επίσκεψη στον ιερό ναό του Αγίου Ανδρέα και αναχώρηση για να περάσουμε την μοναδική καλωδιωτή γέφυρα του Ρίου –Αντίρριου . Στη συνέχεια επίσκεψη στη καστροπολιτεία της Ναυπάκτου. Θα επισκεφτούμε το Στενόπάζαρο ένα πλακόστρωτο σοκάκι με διώροφα παραδοσιακά κτίρια που σφύζει από χρώμα και ζωή και θα θαυμάσουμε το μεσαιωνικό κάστρο της πόλης. Συνεχίσουμε για το Αιτωλικό που προσομοιάζει με την Βενετία και θα καταλήξουμε στα Ιωάννινα για γεύμα και ξεκούραση . Αμέσως μετά αναχώρηση για τη Θεσσαλονίκη. Άφιξη το βράδυ στη πόλη μας.\nEsperia - Τολό Ημιδιατροφή 215 € 235 € 125 €\nΔιόσκουροι - Σπάρτη Ημιδιατροφή\nAstir - Πάτρα Πρωινό\nΠανόραμα Πελοποννήσου με 235€ 215€ / ανά άτομο\nΑπόδραση στη Λακωνία & τα στολίδια του Πάρνωνα\n2 ημέρες με 78€ / ανά άτομο\nΜυστράς- Σπάρτη - Κοσμάς- Μονή Ελώνης - Λεωνίδιο\nμε 235€ 215€ /


Βιβλίο της Γραφής Αριθμός 46—1 Προς Κορινθίους — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nsi σ. 210-214\nΒιβλίο της Γραφής Αριθμός 46—1 Προς Κορινθίους\nΤΙ ΠΕΡΙΕΧΕΙ ΤΟ ΒΙΒΛΙΟ ΠΡΩΤΗ ΠΡΟΣ ΚΟΡΙΝΘΙΟΥΣ\nΟι Χριστιανοί στην Κόρινθο Δέχονται ‘Επανόρθωσι’\nΓια να Γνωρίσετε Τους Πρώτους Χριστιανούς\nΤόπος Συγγραφής: Έφεσος\nΟλοκλήρωση Συγγραφής: περ. 55 Κ.Χ.\n1. Τι είδους πόλη ήταν η Κόρινθος στις μέρες του Παύλου;\nΗ ΚΟΡΙΝΘΟΣ ήταν «μια ξακουστή και ακόλαστη πόλη, όπου συναντιούνταν οι φαυλότητες Ανατολής και Δύσης».* Βρισκόταν πάνω στο στενό ισθμό που ένωνε την Πελοπόννησο με την ηπειρωτική Ελλάδα, κι έτσι έλεγχε την κύρια οδό προς την ενδοχώρα. Στις μέρες του αποστόλου Παύλου είχε περίπου 400.000 κατοίκους, και οι μόνες πόλεις που την ξεπερνούσαν σε πληθυσμό ήταν η Ρώμη, η Αλεξάνδρεια και η Αντιόχεια της Συρίας. Στα ανατολικά της βρισκόταν το Αιγαίο Πέλαγος και στα δυτικά της ο Κορινθιακός Κόλπος και το Ιόνιο Πέλαγος. Συνεπώς η Κόρινθος, η πρωτεύουσα της επαρχίας της Αχαΐας, με τα 2 της λιμάνια, τις Κεγχρεές και το Λέχαιο, κατείχε εξαιρετικά στρατηγική θέση από εμπορική άποψη. Αποτελούσε, επίσης, κέντρο ελληνικών σπουδών. Έχει ειπωθεί πως «ο πλούτος της ήταν τόσο φημισμένος, ώστε είχε γίνει παροιμιώδης· το ίδιο αλήθευε για τη φαυλότητα και την ακολασία των κατοίκων της».* Στις ειδωλολατρικές της συνήθειες περιλαμβανόταν και η λατρεία της Αφροδίτης. Η αναζήτηση αισθησιακών ηδονών ήταν παράγωγο της κορινθιακής λατρείας.\n2. Πώς ιδρύθηκε η εκκλησία της Κορίνθου, και επομένως τι δεσμό είχε με τον Παύλο;\n2 Σ’ αυτή την ακμάζουσα, αλλά ηθικώς διεφθαρμένη μητρόπολη του ρωμαϊκού κόσμου, πήγε ο απόστολος Παύλος γύρω στο 50 Κ.Χ. Στη διάρκεια της 18μηνης παραμονής του ιδρύθηκε εκεί μια Χριστιανική εκκλησία. (Πράξ. 18:1-11) Πόση αγάπη έτρεφε ο Παύλος για εκείνους τους πιστούς, στους οποίους αυτός πρώτος μετέδωσε τα καλά νέα για τον Χριστό! Μέσω μιας επιστολής τούς υπενθύμισε τον πνευματικό δεσμό που υπήρχε μεταξύ αυτών και εκείνου, λέγοντας: «Εάν έχητε μυρίους παιδαγωγούς εν Χριστώ, δεν έχετε όμως πολλούς πατέρας· επειδή εγώ σας εγέννησα εν Χριστώ Ιησού δια του ευαγγελίου».—1 Κορ. 4:15.\n3. Τι υποκίνησε τον Παύλο να γράψει την πρώτη του επιστολή προς τους Κορινθίους;\n3 Το βαθύ ενδιαφέρον για την πνευματική τους ευημερία υποκίνησε τον Παύλο να γράψει την πρώτη του επιστολή προς τους Χριστιανούς της Κορίνθου, στη διάρκεια της τρίτης ιεραποστολικής του περιοδείας. Είχαν περάσει μερικά έτη από τότε που έμεινε στην Κόρινθο. Τώρα ήταν περίπου το 55 Κ.Χ., και ο Παύλος βρισκόταν στην Έφεσο. Προφανώς είχε λάβει μια επιστολή από τη σχετικά νέα εκκλησία της Κορίνθου, στην οποία έπρεπε να απαντήσει. Επιπρόσθετα, ο Παύλος είχε μάθει ανησυχητικά νέα. (7:1· 1:11· 5:1· 11:18) Όλα αυτά του προξένησαν τόση λύπη, ώστε ο απόστολος αναφέρθηκε στην επιστολή με τις ερωτήσεις που του είχαν στείλει οι Κορίνθιοι, μόνο όταν έφτασε στο 1ο εδάφιο του 7ου κεφαλαίου της δικής του επιστολής. Κυρίως λόγω των νέων που είχε μάθει, ο Παύλος αισθάνθηκε την έντονη ανάγκη να γράψει στους συγχριστιανούς του στην Κόρινθο.\n4. Τι αποδεικνύει ότι ο Παύλος έγραψε την Πρώτη Προς Κορινθίους από την Έφεσο;\n4 Αλλά πώς ξέρουμε ότι ο Παύλος έγραψε την Πρώτη Προς Κορινθίους από την Έφεσο; Πρώτα-πρώτα, όταν τελειώνει την επιστολή με χαιρετισμούς, ο απόστολος στέλνει και τους χαιρετισμούς του Ακύλα και της Πρίσκιλλας. (16:19) Τα εδάφια Πράξεις 18:18, 19 δείχνουν ότι αυτοί είχαν μετακομίσει από την Κόρινθο στην Έφεσο. Αφού ο Ακύλας και η Πρίσκιλλα κατοικούσαν εκεί και ο Παύλος τούς περιέλαβε στους τελικούς χαιρετισμούς της Πρώτης Προς Κορινθίους, αυτός θα πρέπει να ήταν στην Έφεσο όταν έγραψε την επιστολή. Ωστόσο, ένα πράγμα που δεν αφήνει καμιά αμφιβολία είναι η δήλωση του Παύλου στο εδάφιο 1 Κορινθίους 16:8: «Θέλω δε μείνει εν Εφέσω έως της πεντηκοστής». Άρα, την Πρώτη Προς Κορινθίους την έγραψε ο Παύλος από την Έφεσο, προφανώς προς τα τέλη της παραμονής του εκεί.\n5. Τι τεκμηριώνει την αυθεντικότητα των επιστολών προς τους Κορινθίους;\n5 Η αυθεντικότητα της Πρώτης Προς Κορινθίους, καθώς και της Δεύτερης Προς Κορινθίους, είναι αδιαμφισβήτητη. Οι πρώτοι Χριστιανοί απέδιδαν αυτές τις επιστολές στον Παύλο και τις αποδέχονταν ως κανονικές· επίσης τις περιλάμβαναν στις συλλογές τους. Μάλιστα λέγεται ότι μια επιστολή—που γράφτηκε στη Ρώμη και στάλθηκε στην Κόρινθο περίπου το 95 Κ.Χ. και η οποία ονομάζεται Πρώτη του Κλήμεντα—αναφέρεται έμμεσα στην Πρώτη Προς Κορινθίους ή παραθέτει απ’ αυτήν τουλάχιστον 6 φορές. Με τρόπο που φανερώνει ότι αναφερόταν στην Πρώτη Προς Κορινθίους, ο συγγραφέας πρότρεψε τους παραλήπτες αυτής της επιστολής να «δείξουν ενδιαφέρον για την επιστολή του ευλογητού Παύλου, του αποστόλου».* Επίσης, από την Πρώτη Προς Κορινθίους παραθέτουν άμεσα ο Ιουστίνος ο Μάρτυρας, ο Αθηναγόρας, ο Ειρηναίος και ο Τερτυλλιανός. Υπάρχουν ισχυρές αποδείξεις του γεγονότος ότι, «την τελευταία δεκαετία του πρώτου αιώνα, συγκροτήθηκε και εκδόθηκε» μια συλλογή με τις επιστολές του Παύλου, στις οποίες περιλαμβανόταν τόσο η Πρώτη όσο και η Δεύτερη Προς Κορινθίους.*\n6. Ποια προβλήματα υπήρχαν στην εκκλησία της Κορίνθου, και για ποιο πράγμα ενδιαφερόταν κυρίως ο Παύλος;\n6 Η πρώτη επιστολή του Παύλου προς τους Κορινθίους μάς δίνει την ευκαιρία να ρίξουμε μια ματιά στα εσωτερικά της εκκλησίας της Κορίνθου. Εκείνοι οι Χριστιανοί αντιμετώπιζαν προβλήματα και είχαν ερωτήματα που έπρεπε να απαντηθούν. Υπήρχαν φατρίες μέσα στην εκκλησία, επειδή μερικοί ακολουθούσαν ανθρώπους. Είχε ανακύψει μια σκανδαλώδης περίπτωση σεξουαλικής ανηθικότητας. Μερικοί ζούσαν σε σπίτια που ήταν θρησκευτικώς διαιρεμένα. Θα έπρεπε να μείνουν με τους μη Χριστιανούς συντρόφους τους ή να χωρίσουν; Υπήρχε και το θέμα της βρώσης κρέατος που είχε θυσιαστεί στα είδωλα. Έπρεπε να τρώγουν αυτό το κρέας; Οι Κορίνθιοι χρειάζονταν συμβουλές όσον αφορά τη διεξαγωγή των συναθροίσεών τους, περιλαμβανομένου και του εορτασμού του Δείπνου του Κυρίου. Ποια θα έπρεπε να είναι η θέση των γυναικών μέσα στην εκκλησία; Υπήρχαν, επίσης, ανάμεσά τους και άτομα που δεν δέχονταν την ανάσταση. Τα προβλήματα ήταν πολλά. Κυρίως, όμως, ο απόστολος ενδιαφερόταν για την πνευματική αποκατάσταση των Κορινθίων.\n7. Με ποια διανοητική στάση θα πρέπει να εξετάσουμε την Πρώτη Προς Κορινθίους, και γιατί;\n7 Επειδή υπάρχουν και σήμερα συνθήκες παράλληλες με την εσωτερική κατάσταση της εκκλησίας και το εξωτερικό περιβάλλον της αρχαίας Κορίνθου, με την ευημερία και την ακολασία του, απαιτείται να δώσουμε προσοχή στις εξαίρετες συμβουλές που έγραψε ο Παύλος με θεϊκή έμπνευση. Τα λόγια του Παύλου έχουν τόσο μεγάλη σημασία για τις μέρες μας ώστε θα ωφεληθούμε πολύ αν εξετάσουμε, κάνοντας στοχασμούς, την πρώτη επιστολή που έστειλε στους αγαπητούς αδελφούς και αδελφές του της Κορίνθου. Φέρτε, τώρα, στο νου σας το πνεύμα που επικρατούσε εκείνον τον καιρό σ’ εκείνο το μέρος. Κάντε διερευνητικές σκέψεις, όπως πρέπει να έκαναν και οι Κορίνθιοι Χριστιανοί, καθώς θα ανασκοπούμε τα διεισδυτικά, συγκινητικά και θεόπνευστα λόγια που έγραψε ο Παύλος στους ομοπίστους του της αρχαίας Κορίνθου.\n8. (α) Πώς δείχνει ο Παύλος ότι είναι ανόητο να υπάρχει αιρετικό πνεύμα μέσα στην εκκλησία; (β) Όπως καταδεικνύει ο Παύλος, τι είναι αναγκαίο για να κατανοήσει κανείς τα πράγματα του Θεού;\n8 Ο Παύλος ξεσκεπάζει το αιρετικό πνεύμα και δίνει προτροπές για ενότητα (1:1–4:21). Ο Παύλος εύχεται το καλύτερο για τους Κορινθίους. Αλλά τι λέει για τις φατρίες και τις έριδες που υπάρχουν μεταξύ τους; «Διεμερίσθη ο Χριστός». (1:13) Ο απόστολος χαίρεται που βάφτισε μόνο λίγους Κορινθίους, για να μην μπορούν αυτοί να λέγουν ότι βαφτίστηκαν στο όνομά του. Ο Παύλος κηρύττει τον Χριστό σταυρωμένο. Αυτό είναι σκάνδαλο για τους Ιουδαίους και ‘μωρία για τους Έλληνες [τα έθνη, ΜΝΚ]’. Αλλά ο Θεός έκλεξε ‘τα μωρά και τα ασθενή’ πράγματα του κόσμου για να καταισχύνει τους σοφούς και τους ισχυρούς. Γι’ αυτό ο Παύλος δεν χρησιμοποιεί «υπεροχήν λόγου [εξεζητημένα λόγια, ΜΝΚ]», αλλά αφήνει τους αδελφούς να δουν το πνεύμα και τη δύναμη του Θεού μέσα από τα λόγια του, ώστε να μη θέτουν πίστη στη σοφία των ανθρώπων, αλλά στη δύναμη του Θεού. Εμείς λέμε τα πράγματα που αποκαλύπτει το πνεύμα του Θεού, λέει ο Παύλος, ‘επειδή το πνεύμα ερευνά τα πάντα και τα βαθιά πράγματα του Θεού’. Αυτά τα πράγματα δεν μπορεί να τα κατανοήσει ο φυσικός άνθρωπος· μόνο ο πνευματικός μπορεί να τα κατανοήσει.—2:10.\n9. Με ποιο επιχείρημα δείχνει ο Παύλος ότι κανείς δεν πρέπει να καυχιέται σε σχέση με ανθρώπους;\n9 Εκείνοι ακολουθούν ανθρώπους—μερικοί τον Απολλώ, άλλοι τον Παύλο. Αλλά τι είναι αυτοί; Είναι απλώς υπηρέτες μέσω των οποίων πίστεψαν οι Κορίνθιοι. Εκείνοι που φυτεύουν και ποτίζουν δεν είναι τίποτα, γιατί ‘ο Θεός είναι ο αυξάνων’, κι εκείνοι είναι ‘συνεργάτες’ του. Η δια πυρός δοκιμασία θα αποδείξει τίνων τα έργα είναι ανθεκτικά. Ο Παύλος τούς λέει «Είσθε ναός Θεού», στον οποίον κατοικεί το πνεύμα Του. «Η σοφία του κόσμου τούτου είναι μωρία παρά τω Θεώ». Επομένως, κανείς ας μην καυχιέται σε σχέση με ανθρώπους, γιατί τα πάντα ανήκουν στον Θεό.—3:6, 9, 16, 19.\n10. Γιατί είναι άτοπη η καύχηση των Κορινθίων, και ποιες ενέργειες κάνει ο Παύλος για να διορθώσει την κατάσταση;\n10 Ο Παύλος και ο Απολλώς είναι ταπεινοί οικονόμοι των ιερών μυστικών του Θεού, και οι οικονόμοι πρέπει να αποδεικνύονται πιστοί. Ποιοι είναι οι αδελφοί της Κορίνθου για να καυχιούνται, και τι έχουν που δεν το έλαβαν; Έχουν πλουτίσει, έχουν αρχίσει να βασιλεύουν, έχουν γίνει τόσο φρόνιμοι και ισχυροί, ενώ οι απόστολοι, οι οποίοι έχουν γίνει θέατρο και σε αγγέλους και σε ανθρώπους, εξακολουθούν να είναι ‘μωροί και ασθενείς, σκύβαλα πάντων’; Ο Παύλος στέλνει τον Τιμόθεο για να τους βοηθήσει να θυμηθούν τις οδούς του σε σχέση με τον Χριστό και να γίνουν μιμητές του. Αν θέλει ο Ιεχωβά, σύντομα θα πάει εκεί ο ίδιος ο Παύλος και, όχι μόνο θα ακούσει τα λόγια εκείνων που είναι φουσκωμένοι από υπερηφάνεια, αλλά θα δει και τη δύναμή τους.\n11. Ποια περίπτωση ανηθικότητας έχει ανακύψει ανάμεσά τους, τι πρέπει να γίνει γι’ αυτήν, και γιατί;\n11 Σχετικά με το πώς να διατηρείται η εκκλησία καθαρή (5:1–6:20). Έχει αναφερθεί μια σκανδαλώδης περίπτωση ανηθικότητας ανάμεσα στους Κορινθίους! Ένας άντρας έχει πάρει τη γυναίκα του πατέρα του. Αυτός πρέπει να παραδοθεί στον Σατανά, επειδή λίγο προζύμι φουσκώνει όλο το ζυμάρι. Εκείνοι πρέπει να μη συναναστρέφονται με όποιον ονομάζεται αδελφός αλλά είναι πονηρός.\n12. (α) Ποιο επιχείρημα φέρνει ο Παύλος για το ότι οι Κορίνθιοι πηγαίνουν ο ένας τον άλλον στα δικαστήρια; (β) Γιατί λέει ο Παύλος «Φεύγετε την πορνείαν»;\n12 Οι Κορίνθιοι έχουν φτάσει στο σημείο να πηγαίνουν ο ένας τον άλλον στα δικαστήρια! Δεν θα ήταν καλύτερο να ζημιωθούν οι ίδιοι; Αφού αυτοί πρόκειται να κρίνουν τον κόσμο και τους αγγέλους, δεν μπορούν να βρουν κάποιον από ανάμεσά τους για να κρίνει μεταξύ αδελφών; Επιπρόσθετα, θα πρέπει να είναι καθαροί, γιατί οι πόρνοι, οι ειδωλολάτρες και οι όμοιοι δεν θα κληρονομήσουν τη Βασιλεία του Θεού. Τέτοιοι ήταν μερικοί, αλλά τώρα έχουν ‘απολουσθεί και αγιασθεί’. «Φεύγετε την πορνείαν», λέει ο Παύλος. «Διότι ηγοράσθητε δια τιμής· δοξάσατε λοιπόν τον Θεόν δια του σώματός σας».—6:18, 20.\n13. (α) Γιατί ο Παύλος συμβουλεύει μερικούς να παντρευτούν; Αλλά, αφού παντρευτούν, τι θα πρέπει να κάνουν; (β) Γιατί το άγαμο άτομο «πράττει καλήτερα»;\n13 Συμβουλές για την αγαμία και το γάμο (7:1-40). Ο Παύλος απαντάει σ’ ένα ερώτημα που σχετίζεται με το γάμο. Λόγω της εξάπλωσης της πορνείας, μπορεί να είναι καλό να παντρεύεται ο άντρας ή η γυναίκα, κι εκείνοι που είναι παντρεμένοι δεν πρέπει να αποστερούν τη συζυγική οφειλή ο ένας από τον άλλον. Οι ανύπαντροι και οι χήρες είναι καλό να μένουν ανύπαντροι, όπως και ο Παύλος· αλλά αν δεν έχουν εγκράτεια, ας παντρευτούν. Αφότου παντρευτούν, θα πρέπει να μένουν μαζί. Ακόμη κι αν ο σύντροφος κάποιου δεν είναι ομόπιστος, ο Χριστιανός δεν θα πρέπει να χωρίσει, γιατί μ’ αυτόν τον τρόπο μπορεί να σώσει το μη Χριστιανό σύντροφό του. Σχετικά με την περιτομή και τη δουλεία, ο καθένας ας είναι ικανοποιημένος μένοντας στην κατάσταση στην οποία κλήθηκε. Το παντρεμένο άτομο είναι διαιρεμένο, επειδή θέλει να αρέσει στο σύντροφό του, ενώ το άγαμο άτομο μεριμνά μόνο για τα πράγματα του Κυρίου. Εκείνοι που παντρεύονται δεν αμαρτάνουν, αλλά εκείνοι που δεν παντρεύονται ‘πράττουν καλήτερα’.—7:38.\n14. Τι λέει ο Παύλος σχετικά με τους ‘θεούς’ και τους ‘κυρίους’, αλλά πότε είναι σοφό να απέχουμε από τροφή που έχει προσφερθεί στα είδωλα;\n14 Να γίνονται όλα για χάρη των καλών νέων (8:1–9:27). Τι έπρεπε να γίνεται με την τροφή που είχε προσφερθεί στα είδωλα; Το είδωλο δεν είναι τίποτα! Υπάρχουν πολλοί «θεοί» και «κύριοι» στον κόσμο, αλλά για τους Χριστιανούς υπάρχει μόνο «είς Θεός ο Πατήρ» και «είς Κύριος Ιησούς Χριστός». (8:5, 6) Εντούτοις, μπορεί κάποιος να προσκόψει αν σε δει να τρως κρέας που έχει θυσιαστεί σ’ ένα είδωλο. Σε τέτοιες περιπτώσεις, συμβουλεύει ο Παύλος, να απέχεις απ’ αυτό για να μη σκανδαλίσεις τον αδελφό σου.\n15. Πώς ενεργεί ο Παύλος σε ό,τι αφορά τη διακονία;\n15 Ο Παύλος στερεί πολλά πράγματα από τον εαυτό του, χάρη της διακονίας. Ως απόστολος, έχει το δικαίωμα ‘να ζει εκ του ευαγγελίου’, αλλά δεν το έχει κάνει αυτό. Ωστόσο, είναι ανάγκη να κηρύττει· μάλιστα λέει ‘Ουαί είναι εις εμέ εάν δεν κηρύττω τα καλά νέα’! Γι’ αυτό έχει κάνει τον εαυτό του δούλο σε όλους, έχει γίνει ‘εις πάντας τα πάντα δια να σώση παντί τρόπω τινάς’ και κάνει τα πάντα «δια το ευαγγέλιον». Για να κερδίσει τον αγώνα και το άφθαρτο στεφάνι, καθυποτάσσει το σώμα του ώστε, αφού θα έχει κηρύξει σε άλλους, να μη ‘γίνει ο ίδιος αδόκιμος’.—9:14, 16, 19, 22, 23, 27.\n16. (α) Ποια προειδοποίηση πρέπει να λάβουν οι Χριστιανοί από τους προπάτορες; (β) Σχετικά με την ειδωλολατρία, πώς μπορούν οι Χριστιανοί να ‘πράττουν τα πάντα εις δόξαν Θεού’;\n16 Προειδοποίηση για τα κακά πράγματα (10:1-33). Τι αναφέρεται σχετικά με τους προπάτορες; Αυτοί ήταν κάτω από τη νεφέλη και βαφτίστηκαν στον Μωυσή. Οι περισσότεροι δεν ευαρέστησαν τον Θεό και έπεσαν στην έρημο. Γιατί; Επιθύμησαν κακά πράγματα. Οι Χριστιανοί θα πρέπει να το δουν αυτό ως προειδοποίηση και να απέχουν από την ειδωλολατρία και την πορνεία, από το να πειράζουν τον Ιεχωβά, καθώς και από το γογγυσμό. Εκείνος που νομίζει ότι στέκεται πρέπει να προσέχει μην πέσει. Ο πειρασμός θα έρθει, αλλά ο Θεός δεν θα αφήσει τους δούλους του να πειραστούν παραπάνω από τη δύναμή τους· θα φέρει έκβαση ώστε εκείνοι να μπορούν να υποφέρουν τον πειρασμό. «Δια τούτο», γράφει ο Παύλος, «φεύγετε από της ειδωλολατρείας». (10:1, 14) Δεν μπορούμε να μετέχουμε στο τραπέζι του Ιεχωβά και στο τραπέζι των δαιμονίων. Ωστόσο, αν τρως σ’ ένα σπίτι, μη ρωτάς από πού προέρχεται το κρέας. Αν, όμως, κάποιος σε πληροφορήσει ότι το κρέας έχει θυσιαστεί στα είδωλα, μην το τρως λόγω της συνείδησης εκείνου. «Πάντα πράττετε εις δόξαν Θεού», γράφει ο Παύλος.—10:31.\n17. (α) Ποια αρχή εκθέτει ο Παύλος σχετικά με το ποιος είναι κεφαλή; (β) Πώς συνδέει το ζήτημα των σχισμάτων στην εκκλησία με την ανάλυση για το Δείπνο του Κυρίου;\n17 Ποιος είναι κεφαλή· το Δείπνο του Κυρίου (11:1-34). «Μιμηταί μου γίνεσθε, καθώς και εγώ του Χριστού», δηλώνει ο Παύλος, και στη συνέχεια εκθέτει τη θεϊκή αρχή για το ποιος είναι κεφαλή: Κεφαλή της γυναίκας είναι ο άντρας, κεφαλή του άντρα είναι ο Χριστός, κεφαλή του Χριστού είναι ο Θεός. Γι’ αυτό, η γυναίκα θα πρέπει να έχει κάποιο σημάδι ‘εξουσίας’ στο κεφάλι της όταν προσεύχεται ή προφητεύει στην εκκλησία. Ο Παύλος δεν μπορεί να επαινέσει τους Κορινθίους, επειδή υπάρχουν σχίσματα μεταξύ τους όταν συναθροίζονται. Εφόσον επικρατεί αυτή η κατάσταση, πώς μπορεί να είναι αρμόζον το ότι συμμετέχουν στο Δείπνο του Κυρίου; Ο Παύλος ανασκοπεί τι συνέβη όταν ο Ιησούς θέσπισε την Ανάμνηση του θανάτου του. Ο καθένας πρέπει να ‘δοκιμάζη εαυτόν [να επιδοκιμάζει τον εαυτό του ύστερα από λεπτομερή εξέταση, ΜΝΚ]’ προτού μετάσχει, για να μη φέρει κατάκριση πάνω του επειδή δεν διέκρινε «το σώμα».—11:1, 10, 29.\n18. (α) Μολονότι υπάρχουν ποικιλίες χαρισμάτων και διακονιών, γιατί δεν πρέπει να υπάρχει σχίσμα στο σώμα; (β) Γιατί η αγάπη υπερτερεί;\n18 Πνευματικά χαρίσματα· η αγάπη και πώς να την ακολουθεί κανείς (12:1–14:40). Υπάρχουν «διαιρέσεις [ποικιλίες, ΜΝΚ] χαρισμάτων», αλλά το ίδιο πνεύμα· ποικιλίες διακονιών και «ενεργημάτων [λειτουργιών, ΜΝΚ]», αλλά ο ίδιος Κύριος και ο ίδιος Θεός. Παρόμοια, υπάρχουν πολλά μέλη στο ένα ενωμένο σώμα του Χριστού, και το ένα μέλος έχει την ανάγκη του άλλου, όπως και στο ανθρώπινο σώμα. Ο Θεός έχει θέσει το κάθε μέλος στο σώμα όπως Αυτός θέλησε, και το καθένα έχει να κάνει το έργο του· γι’ αυτό ‘δεν πρέπει να υπάρχει σχίσμα στο σώμα’. (12:25) Εκείνοι που χρησιμοποιούν τα πνευματικά χαρίσματα δεν είναι τίποτα αν δεν έχουν αγάπη. Η αγάπη μακροθυμεί, αγαθοποιεί, δεν φθονεί, δεν επαίρεται. Χαίρεται μόνο με την αλήθεια. «Η αγάπη ουδέποτε εκπίπτει». (13:8) Τα πνευματικά χαρίσματα, όπως η προφητεία και οι γλώσσες, θα καταργηθούν, αλλά η πίστη, η ελπίδα και η αγάπη παραμένουν. Απ’ αυτά, το μεγαλύτερο είναι η αγάπη.\n19. Ποιες συμβουλές δίνει ο Παύλος για την εποικοδόμηση της εκκλησίας και για την εύτακτη διευθέτηση των πραγμάτων;\n19 «Ακολουθείτε την αγάπην», παροτρύνει ο Παύλος. Τα πνευματικά χαρίσματα πρέπει να χρησιμοποιούνται με αγάπη για την εποικοδόμηση της εκκλησίας. Γι’ αυτόν το λόγο, η προφητεία είναι προτιμότερη από τη γλωσσολαλιά. Είναι καλύτερο να πει κανείς πέντε λόγια κατανοητά για να διδάξει τους άλλους, παρά δέκα χιλιάδες σε άγνωστη γλώσσα. Οι γλώσσες αποτελούν σημάδι για τους απίστους, αλλά η προφητεία είναι για τους πιστούς. Αυτοί δεν θα πρέπει να είναι «νήπια» ως προς την κατανόηση αυτών των ζητημάτων. Όσο για τις γυναίκες, θα πρέπει να παραμένουν υποταγμένες μέσα στην εκκλησία. «Πάντα ας γίνωνται ευσχημόνως και κατά τάξιν».—14:1, 20, 40.\n20. (α) Ποιες αποδείξεις δίνει ο Παύλος για την ανάσταση του Χριστού; (β) Με ποια σειρά γίνεται η ανάσταση, και ποιοι εχθροί πρέπει να καθυποταχθούν;\n20 Η βεβαιότητα της ελπίδας για ανάσταση (15:1–16:24). Ο αναστημένος Χριστός εμφανίστηκε στον Κηφά, στους 12, σε 500 και πλέον αδελφούς ταυτόχρονα, στον Ιάκωβο, σε όλους τους αποστόλους και, τελευταίο απ’ όλους, στον Παύλο. ‘Αν ο Χριστός δεν αναστήθηκε’, γράφει ο Παύλος, ‘μάταιο είναι το κήρυγμά μας, μάταια και η πίστη μας’. (15:14) Ο καθένας ανασταίνεται κατά τη δική του σειρά, ο Χριστός είναι η απαρχή και κατόπιν, στη διάρκεια της παρουσίας του, όσοι ανήκουν σ’ αυτόν. Τελικά, αυτός παραδίδει τη Βασιλεία στον Πατέρα του, αφού πρώτα έχουν τεθεί οι εχθροί του κάτω από τα πόδια του. Καταργείται ακόμη και ο θάνατος, ο τελευταίος εχθρός. Τι όφελος έχει ο Παύλος να αντιμετωπίζει συνεχώς θανάσιμους κινδύνους, αν δεν υπάρχει ανάσταση;\n21. (α) Πώς ανασταίνονται εκείνοι που θα κληρονομήσουν τη Βασιλεία του Θεού; (β) Ποιο ιερό μυστικό αποκαλύπτει ο Παύλος, και τι λέει σχετικά με τη νίκη επί του θανάτου;\n21 Αλλά πώς θα αναστηθούν οι νεκροί; Για να αναπτυχθεί το σώμα ενός φυτού, ο σπαρμένος σπόρος πρέπει να πεθάνει. Κάτι παρόμοιο συμβαίνει και με την ανάσταση των νεκρών. «Σπείρεται σώμα ζωικόν, ανίσταται σώμα πνευματικόν. . . . Σαρξ και αίμα βασιλείαν Θεού δεν δύνανται να κληρονομήσωσιν». (15:44, 50) Ο Παύλος λέει ένα ιερό μυστικό: Δεν θα κοιμηθούν τον ύπνο του θανάτου όλοι, αλλά στη διάρκεια της τελευταίας σάλπιγγας, θα υποστούν μια αλλαγή εν ριπή οφθαλμού. Όταν αυτό το φθαρτό ντυθεί αφθαρσία, ο θάνατος θα καταποθεί για πάντα. «Πού, θάνατε, το κέντρον σου; Πού, άδη, η νίκη σου;» Ο Παύλος αναφωνεί μέσα από την καρδιά του: «Αλλά χάρις εις τον Θεόν, όστις δίδει εις ημάς την νίκην δια του Κυρίου ημών Ιησού Χριστού»!—15:55, 57.\n22. Ποιες τελικές συμβουλές και προτροπές δίνει ο Παύλος;\n22 Τελειώνοντας, ο Παύλος δίνει συμβουλές σχετικά με την ευταξία στη συλλογή των συνεισφορών οι οποίες θα σταλούν στην Ιερουσαλήμ για να βοηθηθούν οι αδελφοί που έχουν ανάγκη. Μιλάει για την επικείμενη επίσκεψή του μέσω Μακεδονίας και αναφέρει ότι είναι πιθανό να τους επισκεφθεί ο Τιμόθεος και ο Απολλώς. «Αγρυπνείτε», προτρέπει ο Παύλος. «Στέκεσθε εν τη πίστει, ανδρίζεσθε, ενδυναμούσθε. Πάντα τα έργα υμών ας γίνωνται εν αγάπη». (16:13, 14) Ο Παύλος μεταβιβάζει τους χαιρετισμούς από τις εκκλησίες της Ασίας και γράφει, κατόπιν, έναν τελικό χαιρετισμό με το ίδιο του το χέρι, στέλνοντας την αγάπη του.\n23. (α) Πώς δείχνει με παραδείγματα ο Παύλος τις καταστροφικές συνέπειες των εσφαλμένων επιθυμιών και της υπερβολικής αυτοπεποίθησης; (β) Σε ποια αυθεντία αναφέρεται ο Παύλος όταν δίνει συμβουλές για το Δείπνο του Κυρίου και για το ποιες τροφές είναι ορθό να τρώει κανείς;\n23 Αυτή η επιστολή του αποστόλου Παύλου είναι εξαιρετικά ωφέλιμη, επειδή διευρύνει την κατανόησή μας για τις Εβραϊκές Γραφές, από τις οποίες κάνει πολλές παραθέσεις. Στο 10ο κεφάλαιο, ο Παύλος τονίζει ότι οι Ισραηλίτες υπό τον Μωυσή ήπιαν από μια πνευματική πέτρα, η οποία σήμαινε τον Χριστό. (1 Κορ. 10:4· Αριθ. 20:11) Παρακάτω, αναφέρεται στις καταστροφικές συνέπειες που έχει η επιθυμία για κακά πράγματα, δίνοντας ως παράδειγμα τους Ισραηλίτες υπό τον Μωυσή, και προσθέτει: «Ταύτα δε πάντα εγίνοντο εις εκείνους παραδείγματα, και εγράφησαν προς νουθεσίαν ημών, εις τους οποίους τα τέλη των αιώνων έφθασαν». Ποτέ ας μην έχουμε υπερβολική αυτοπεποίθηση, νομίζοντας ότι δεν μπορούμε να πέσουμε! (1 Κορ. 10:11, 12· Αριθ. 14:2· 21:5· 25:9) Και πάλι ο Παύλος δίνει ένα παράδειγμα από το Νόμο. Αναφέρεται στις ‘ειρηνικές προσφορές [προσφορές κοινωνίας, ΜΝΚ]’ που γίνονταν στον Ισραήλ, για να δείξει ότι εκείνοι που μετέχουν στο Δείπνο του Κυρίου θα πρέπει να μετέχουν άξια στο τραπέζι του Ιεχωβά. Κατόπιν, για να υποστηρίξει το επιχείρημά του, ότι είναι ορθό να τρώει κανείς οτιδήποτε πωλείται στο κρεοπωλείο, παραθέτει το εδάφιο Ψαλμός 24:1, λέγοντας: ‘Του Ιεχωβά είναι η γη και το πλήρωμα αυτής’.—1 Κορ. 10:18, 21, 26· Έξοδ. 32:6· Λευιτ. 7:11-15.\n24. Ποιες άλλες αναφορές κάνει ο Παύλος στις Εβραϊκές Γραφές για να υποστηρίξει τα επιχειρήματά του;\n24 Δείχνοντας την ανωτερότητα των πραγμάτων «τα οποία ο Θεός ητοίμασεν εις τους αγαπώντας αυτόν» και τη ματαιότητα ‘των διαλογισμών των σοφών’ αυτού του κόσμου, ο Παύλος προστρέχει και πάλι στις Εβραϊκές Γραφές. (1 Κορ. 2:9· 3:20· Ησ. 64:4· Ψαλμ. 94:11) Ως αυθεντία για τις οδηγίες που καταγράφει στο 5ο κεφάλαιο σχετικά με την αποκοπή του παραβάτη, παραθέτει το νόμο του Ιεχωβά ο οποίος λέει: «Θέλεις εκβάλει το κακόν εκ μέσου σου». (Δευτ. 17:7) Εξετάζοντας το δικαίωμα που έχει να ζει από τη διακονία, ο Παύλος αναφέρεται και πάλι στο Νόμο του Μωυσή, ο οποίος έλεγε ότι δεν έπρεπε να φράζουν το στόμα των ζώων που εργάζονταν, κι έτσι αυτά να μην μπορούν να φάνε, καθώς και ότι οι Λευίτες που υπηρετούσαν στο ναό έπρεπε να παίρνουν το μερίδιό τους από το θυσιαστήριο.—1 Κορ. 9:8-14· Δευτ. 25:4· 18:1.\n25. Ποια είναι μερικά από τα εξέχοντα σημεία της Πρώτης Προς Κορινθίους, που μας ωφελούν παρέχοντάς μας καθοδηγία;\n25 Πόσο ωφεληθήκαμε λαβαίνοντας πνευματική καθοδηγία από την πρώτη επιστολή του Παύλου προς τους Χριστιανούς της Κορίνθου! Κάντε στοχασμούς σχετικά με τις συμβουλές που δόθηκαν και έλεγαν να μην έχουμε σχίσματα και να μην ακολουθούμε ανθρώπους. (Κεφάλαια 1-4) Θυμηθείτε την περίπτωση ανηθικότητας και το πώς τόνισε ο Παύλος την ανάγκη για αρετή και καθαρότητα μέσα στην εκκλησία. (Κεφάλαια 5, 6) Αναλογιστείτε τις θεόπνευστες συμβουλές που δίνονται για την αγαμία, το γάμο και το χωρισμό. (Κεφάλαιο 7) Σκεφτείτε την ανάλυση την οποία κάνει ο απόστολος για το ζήτημα των τροφών που έχουν προσφερθεί στα είδωλα, καθώς και το πόσο δυναμικά παρουσιάζεται ότι είναι απαραίτητο να προσέχουμε να μη σκανδαλίσουμε άλλους και να μην πέσουμε στην ειδωλολατρία. (Κεφάλαια 8-10) Οι νουθεσίες σχετικά με την κατάλληλη υποταγή, η εξέταση του ζητήματος των πνευματικών χαρισμάτων, εκείνη η πρακτικότατη ανάλυση σχετικά με την υπεροχή της διαρκούς και άφθαρτης ποιότητας της αγάπης—όλα αυτά ήταν ανάμεσα στα πράγματα που ανασκοπήσαμε. Και πόσο ωραία τονίζει ο απόστολος την ανάγκη για ευταξία στις Χριστιανικές συναθροίσεις! (Κεφάλαια 11-14) Πόσο θαυμάσια είναι τα όσα έγραψε με θεϊκή έμπνευση για να υπερασπιστεί την ανάσταση! (Κεφάλαιο 15) Όλα αυτά, κι ακόμη περισσότερα, πέρασαν μπροστά από τα μάτια του νου μας—και είναι όλα τόσο πολύτιμα για τους Χριστιανούς στις μέρες μας!\n26. (α) Ποιο έργο, που είχε προειπωθεί από παλιά, επιτελεί ο αναστημένος Χριστός όταν κυβερνάει ως Βασιλιάς; (β) Με βάση την ελπίδα της ανάστασης, ποια δυναμική ενθάρρυνση δίνει ο Παύλος;\n26 Αυτή η επιστολή αυξάνει κατά πολύ την κατανόηση που έχουμε για το ένδοξο θέμα της Αγίας Γραφής, δηλαδή τη Βασιλεία του Θεού. Δίνει την έντονη προειδοποίηση ότι οι άδικοι δεν θα μπουν στη Βασιλεία, και κατονομάζει πολλά από τα φαύλα πράγματα που θα έκαναν ένα άτομο ακατάλληλο για τη Βασιλεία. (1 Κορ. 6:9, 10) Αλλά το πιο σπουδαίο είναι ότι εξηγεί τη σχέση που υπάρχει ανάμεσα στην ανάσταση και στη Βασιλεία του Θεού. Δείχνει ότι ο Χριστός, ο οποίος είναι η «απαρχή» της ανάστασης, «πρέπει να βασιλεύη εωσού [ο Θεός] θέση πάντας τους εχθρούς υπό τους πόδας αυτού». Κατόπιν, όταν θα έχει καθυποτάξει όλους τους εχθρούς, περιλαμβανομένου και του θανάτου, θα «παραδώση την βασιλείαν εις τον Θεόν και Πατέρα, . . . δια να ήναι ο Θεός τα πάντα εν πάσιν». Τελικά, για να εκπληρωθεί η υπόσχεση σχετικά με τη Βασιλεία η οποία δόθηκε στην Εδέμ, ο Χριστός, μαζί με τους αναστημένους πνευματικούς αδελφούς του, συντρίβει ολοκληρωτικά το κεφάλι του Φιδιού. Είναι στ’ αλήθεια μεγαλειώδης η προοπτική της ανάστασης που έχουν εκείνοι οι οποίοι πρόκειται να λάβουν αφθαρσία μαζί με τον Χριστό Ιησού στην ουράνια Βασιλεία. Η ελπίδα της ανάστασης αποτελεί τη βάση για την προτροπή που δίνει ο Παύλος: «Ώστε, αδελφοί μου αγαπητοί, γίνεσθε στερεοί, αμετακίνητοι, περισσεύοντες πάντοτε εις το έργον του Κυρίου, γινώσκοντες ότι ο κόπος σας δεν είναι μάταιος εν Κυρίω».—1 Κορ. 15:20-28, 58· Γέν. 3:15· Ρωμ. 16:20.\nΕγχειρίδιο της Αγίας Γραφής του Χάλεϊ (Halley’s Bible Handbook), 1988, H. H. Halley, σελίδα 593.\nΛεξικό της Αγίας Γραφής (Dictionary of the Bible) του Smith, 1863, Τόμος 1, σελίδα 353.\nΗ Βίβλος του Ερμηνευτή (The Interpreter’s Bible), Τόμος 10, 1953, σελίδα 13.\nΗ Βίβλος του Ερμηνευτή, Τόμος 9, 1954, σελίδα 356.


Αγιοτόπια: Ρόδι: Οι ιδιότητες και τα οφέλη του είναι αμέτρηταf\nΡόδι: Ευεργετικές ιδιότητες και τρόποι χρήσης\nΕπιστημονική ονομασία: Ροϊά η κοινή – Punica granatum Οικογένεια: Πουνικίδες\nΜάθετε πως θα φτιάξετε λικέρ ρόδι εδώ & σιρόπι από ρόδι εδώ\nΈνα μεσαίου μεγέθους ρόδι δίνει περίπου ¾ του φλιτζανιού σπόρους και μας παρέχει γύρω στις 100 θερμίδες.\nΗ ροδιά είναι γνωστή από την αρχαιότητα. Σύμφωνα με ορισμένες πηγές, είναι ιθαγενής της Ελλάδας, κατ’ άλλους, ωστόσο, κατάγεται από την Περσία ή την Κεντρική Ασία, απ’ όπου εισήχθη από τους πανάρχαιους χρόνους. Λέγεται ότι στη Βαβυλώνα καλλιεργείτο πριν από 5.000 χρόνια.\n“Ροϊής κόκκον έδωκεν φαγείν μελιηδέα λάθρη”, αναφέρει ο Όμηρος “εις Δήμητραν” και ο ίδιος στην Οδύσσεια (Η, 119-120) μαρτυρεί “ένθα δε δένδρα μακρά πεφύκει τηλεθόωντα, όγχναι και ροϊαί και μηλέαι αγλαόκαρποι”. Η ροδιά αναφέρεται ότι καλλιεργούνταν στους κήπους του βασιλέα Αλκίνοου.\nΣτην Ελευσίνα, οι Ιεροφάντες, κατά τη διάρκεια των μεγάλων μυστηρίων, φορούσαν στεφάνια από κλαδιά ροδιάς. Σύμφωνα με τη Μυθολογία, όταν ο Άδης έκλεψε την Περσεφόνη και την μετέφερε στον Κάτω κόσμο, της έδωσε να φάει επτά σπόρους ροδιού, για να τη “δέσει” κοντά του, αφού το ρόδι ήταν και σύμβολο του γάμου. Αυτό συνέβη, όταν οι θεοί απαίτησαν να την επιστρέψει στον Πάνω κόσμο, ύστερα από αίτημα της μητέρας της Δήμητρας. Μετά την επιλογή της Περσεφόνης να φάει τους σπόρους του ροδιού, οι θεοί αποφάσισαν και επέβαλλαν, να ανεβαίνει για κάποιους μήνες στον Πάνω κόσμο και κάποιους άλλους μήνες, να επιστρέφει στον Κάτω κόσμο.\nΣτις θεραπευτικές ιδιότητες της ροδιάς αναφέρθηκε ο Γαληνός “το δε αφέψημα ριζών ροϊάς, έλμινθας πλατείας πόθεν εκτινάσσει και αποκτείνει”.\n– Τα συστατικά που περιέχει ο χυμός ροδιού του προσδίδουν αντιμικροβιακή, αντιφλεγμονώδη και επουλωτική δράση.\n– Μελέτη αποκάλυψε ότι άντρες και γυναίκες που έπιναν καθημερινά ένα ποτήρι χυμό ροδιού, παρουσίασαν μέσα σε δύο εβδομάδες, κατακόρυφη αύξηση στα επίπεδα της «ορμόνης του σεξ».\nΠως διαλέγουμε το “καλό” ρόδι\n-Τα ρόδια περιέχουν ως δραστικά συστατικά τα αλκαλοειδή του πελλετιερενίου. Τα αλκαλοειδή αυτά είναι πολύ τοξικά, γι’ αυτό η χρήση των προϊόντων του φλοιού αλλά και της φλούδας του καρπού πρέπει να χρησιμοποιούνται μόνο υπό την επίβλεψη ειδικού βοτανοθεραπευτή.


Αρχική » Ειδήσεις » Γερμανία: Δήμαρχος θέλει τα βαριά αυτοκίνητα να πληρώνουν περισσότερο\nΤο Tubingen είναι μία μικρή πανεπιστημιούπολη 30 χιλιόμετρα νότια της Στουτγάρδης. Μία πόλη στην οποία κατοικούν κάτι περισσότερο από 90.000 άνθρωποι, το 1/3 εκ των οποίων είναι φοιτητές.\nΚατά συνέπεια, ο μέσος όρος ηλικίας στο Tubingen είναι μόλις 39,1 έτη – ο χαμηλότερος σε ολόκληρη τη Γερμανία. Το θέμα μας όμως δεν είναι ούτε τα τουριστικά αξιοθέατα της κωμόπολης, ούτε το πανεπιστήμιο της.\nΤο θέμα μας είναι ότι μέχρι τώρα, το πάρκινγκ στο Tubingen κόστιζε μόλις €30 ετησίως, ανεξαρτήτως τύπου, μεγέθους ή βάρους του αυτοκινήτου και τώρα, οι άρχοντες της πόλης θέλουν να το αυξήσουν δραστικά βάζοντας στην εξίσωση και ένα σημαντικό κριτήριο.\nΗ πρόταση της επιτροπής κλιματικής προστασίας της πόλης αναφέρει ότι το ετήσιο κόστος της στάθμευσης πρέπει να αυξηθεί στα €120 για… σχεδόν όλους.\nΟι ιδιοκτήτες αυτοκινήτων που ζυγίζουν περισσότερα από 1.800 κιλά, θα επιβαρυνθούν με έναν επιπλέον φόρο της τάξης των €60!\nΟ δήμαρχος, Boris Palmer μάλιστα, είχε προτείνει μία ακόμα μεγαλύτερη επιβάρυνση που θα ανάγκαζε τους ιδιοκτήτες των βαρύτερων αυτοκινήτων να αποχωριστούν €360 τον χρόνο αν θέλουν να σταθμεύουν το όχημα τους στην πόλη, αλλά το δημοτικό συμβούλιο δεν ήταν πολύ… ζεστό στον δωδεκαπλασιασμό του κόστους από τη μία στιγμή στην άλλη.\nΦυσικά, έχουν προβλεφθεί εκπτώσεις ή απαλλαγές για ΑΜΕΑ, άτομα που επωφελούνται από επιδόματα και ανθρώπους που χρησιμοποιούν το όχημα τους για την δουλειά.\nΗ τελική απόφαση θα παρθεί στο τέλος του μήνα και ενώ δεν μας ενδιαφέρει ιδιαίτερα τι θα κάνει το Tubingen και πόσο θα χρεώνει τους δημότες για την στάθμευση, ενδεχομένως να δημιουργήσει ένα… δεδικασμένο που θα ακολουθήσουν και άλλες πόλεις.\nΔίκαιο ή άδικο, είναι ένας εναλλακτικός τρόπος φορολογίας που σίγουρα θα απασχολήσει διάφορους την ώρα που ο υπολογισμός μέσω των ρύπων δεν θα έχει απολύτως κανένα νόημα σύντομα.\nΤα έσοδα που θα χαθούν πρέπει να αναπληρωθούν και μην σου προκαλέσει εντύπωση αν στο μέλλον δούμε όχι μόνο την στάθμευση αλλά και τα τέλη κυκλοφορίας να βασίζονται στο βάρος…\nΠηγή: enkinisi.gr | www.faz.net\nπροηγούμενοΤούνμπεργκ: Η Γερμανία ένας από τους μεγαλύτερους κακούς του κλίματος\nεπόμενοΓερμανία: Καταργείται το κίτρινο πιστοποιητικό αναρρωτικής


Τρία χρυσά, δύο ασημένια και ένα χάλκινο μετάλλια κατέκτησαν οι αθλητές του Αθλητικού Συλλόγου Άτρωτος Ιωαννίνων ... - EPIRUS TV NEWS\nΤρία χρυσά, δύο ασημένια και ένα χάλκινο μετάλλια κατέκτησαν οι αθλητές του Αθλητικού Συλλόγου Άτρωτος Ιωαννίνων ...\nepirustvnews 11/23/2021 02:33:00 μ.μ.\n........στο Πανελλήνιο Πρωτάθλημα ΜΜΑ της Ελληνικής Ομοσπονδίας Πάλης.\nΟι έξι αθλητές έκαναν εξαιρετικές εμφανίσεις χαρίζοντας στο κοινό δυνατές αγωνιστικές στιγμές γεμάτες έξαψη και αγωνία και ανέβηκαν στο βάθρο για να απολαύσουν το αποτέλεσμα των κόπων τους.\nΟι Αλέξανδρος Ντόβας, Ανέστης Κοντογουλίδης και Μπάτζιου Αικατερίνη, Πρωταθλητές Ελλάδος κατέκτησαν την πρώτη θέση παίρνοντας το χρυσό μετάλλιο. Ασημένιο μετάλλιο κατέκτησαν οι Μαχαίρα Σωτηρία και Καλοϊδης Κωνσταντίνος ενώ ο Γιάννης Πολιτίδης έλαβε την 3η θέση στην κατηγορία.\nΟι αθλητές του Αθλητικού Συλλόγου Άτρωτος Ιωαννίνων συνεχίζουν την σκληρή προπόνησή τους με το βλέμμα στραμμένο στις επόμενες διοργανώσεις.\nΤρία χρυσά, δύο ασημένια και ένα χάλκινο μετάλλια κατέκτησαν οι αθλητές του Αθλητικού Συλλόγου Άτρωτος Ιωαννίνων ... Reviewed by epirustvnews on 11/23/2021 02:33:00 μ.μ. Rating: 5


ΡΑΔΙΟ ΑΙΝΙΓΜΑ ΑΓΡΙΝΙΟ: Έρχεται το πυρηνικό αυτοκίνητο;\nΜια ερευνητική ομάδα επανέφερε πάλι στο φως των εναλλακτικών πηγών ενέργειας, τηνπυρηνική τεχνολογία πάνω σε ένα αυτοκίνητο χωρίς καμία επικινδυνότητα.\nΗ αλήθεια είναι ότι στο μέλλον όλοι περιμέναμε να δούμε ιπτάμενα αυτοκίνητα και αυτοκίνητα που οδηγούνε μόνα τους. Όμως αντί αυτού, επανήλθε πάλι το θέμα περί πυρηνικού υλικού για τη διαδικασία κίνησης ενός οχήματος. Μια ερευνητική εταιρία λοιπόν, αποφάσισε να αφαιρέσει το γνωστό θάλαμο καύσης και να τον αντικαταστήσει με ακτίνα laser και μια μικρή ποσότητα θορίου.\nΤο θόριο είναι ένα ήπιο ραδιενεργό υλικό, το οποίο έχει 90 ατομικό αριθμό (92 έχει το ουράνιο) και ανακαλύφθηκε το 1882. Υπεύθυνη εταιρία για τη χρήση του πυρηνικού υλικού είναι η Laser Power Systems. Η εταιρία ετοιμάζει έναν jet λέιζερ ηλεκτροκινητήρα με χρήση θορίου, και ο τρόπος λειτουργίας του ακούγεται σχετικά εύκολος. Μια ακτίνα λέιζερ θα χτυπά το θόριο παράγοντας έτσι θερμότητα.\nΣτη συνέχεια, η θερμότητα θα παράγει ατμό, ο οποίος θα φυλακίζεται σε ένα κλειστό κύκλωμα. Μέσα στο κλειστό κύκλωμα θα βρίσκεται μια γεννήτρια ρεύματος που θα συλλέγει τον ατμό μετατρέποντάς τον τέλος σε ηλεκτρική ενέργεια. Αυτή η διαδικασία θεωρείται ασφαλής, ενώ δεν μπορεί να μετατραπεί σε κάποιο είδους πυρηνικού όπλου, πού ίσως κάποιοι θα φοβούνται.\nΗ ποσότητα του θορίου που χρειάζεται το όχημα για να κινηθεί έως και 500.000 χιλιόμετρα είναι μόλις 8 γραμμάρια. Να σημειώσουμε οτι η ιδέα του θορίου έχει αναφερθεί ξανά στην έκθεση του Σικάγο το 2009 από την Cadillac.


Περιφέρεια - Κοινωνία - Στην Αθήνα μεταφέρθηκε μαθητής που τραυματίστηκε στο Δημοτικό σχολείο Καρπενησίου - Κυκλάδες Voice\n... από ντουλάπα. Σύμφωνα με τις πληροφορίες του tvstar.gr, όλα έγιναν πολύ γρήγορα, ο δάσκαλος της τάξης ενημέρωσε αμέσως το ΕΚΑΒ, όπου παρέλαβε το παιδί και το μετέφερε στο νοσοκομείο Καρπενησίου. Εκεί υπεβλήθη σε εξετάσεις και διαπιστώθηκε, ότι υπέστη κάταγμα στη βάση του κρανίου.\nΕυτυχώς δεν επηρεάστηκε ο εγκέφαλος, σύμφωνα με την αξονική. Παρόλα αυτά κρίθηκε αναγκαία η μεταφορά του στη Αθήνα, στο νοσοκομείο Αγία Σοφία.\nΟι νεότερες εξετάσεις εκεί, έδειξαν ότι το παιδί έφτασε νευρολογικά καλά.


Ακρόπολις 2016: Πρόγραμμα και διαδρομές – AMFISSAFACE\nΗ δεύτερη ημέρα περιλαμβάνει επίσης τρεις επαναλαμβανόμενες ειδικές διαδρομές, με πρώτη το κλασικό Ελευθεροχώρι, μήκους 17,87 χλμ. και τη συνέχεια να δίνεται στο επίσης κλασικό Ρεγκίνι των 11,61 χλμ. Πριν από το ενδιάμεσο σέρβις, που, όπως και τα υπόλοιπα, θα πραγματοποιηθεί στην Πανελλήνια Έκθεση Λαμίας όπου και το Αρχηγείο του Ράλι Ακρόπολις 2016, τα πληρώματα θα αγωνιστούν στη μεγαλύτερη ειδική διαδρομή του αγώνα, τη μήκους 33,86 χλμ. Ελάτεια-Καρυά, η οποία ξεκινάει από το χωριό Ελάτεια και με κατεύθυνση προς Ζέλι τερματίζει στην Καρυά, πάνω από τα Καμένα Βούρλα.\nΗ υποστήριξη τόσο της Περιφέρειας Στερεάς Ελλάδας και το Δήμου Λαμιέων όσο και των Δήμων Αμφίκλειας – Ελάτειας, Δελφών, Δωρίδος και Μώλου – Αγ. Κωνσταντίνου – Καμένων Βούρλων που βρίσκονται στο πλευρό της ΟΜΑΕ σε ρόλο συνδιοργανωτή, αποτελεί εχέγγυο για την άρτια προετοιμασία των συνολικά 231,52 αγωνιστικών χλμ. της διαδρομής, που για ακόμα μια χρονιά αναμένεται να φέρει τον αγώνα στο επίκεντρο του ενδιαφέροντος σε ό,τι αφορά τον μηχανοκίνητο αθλητισμό.\nΣε οριακή κατάσταση το νοσοκομείο Άμφισσας – Ερώτηση του ΚΚΕ


"Οι Φίλοι του Μουσείου Ορεινής Τριχωνίδας" κόβουν την ετήσια πίτα τους\nΤην Κυριακή 17 Φεβρουαρίου 2019 και ώρα 10.30 π.μ. στην Ανάληψη Τριχωνίδας ο ΠΟΛΙΤΙΣΤΙΚΟΣ ΣΥΛΛΟΓΟΣ "ΟΙ ΦΙΛΟΙ ΤΟΥ ΜΟΥΣΕΙΟΥ ΟΡΕΙΝΗΣ ΤΡΙΧΩΝΙΔΑΣ" πραγματοποιεί την ετήσια κοπή της βασιλόπιτας και καλεί όλους τους φίλους να παραστούν.\n"Μετά τις τελευταίες επιτυχημένες εκδηλώσεις με την Γευσιγνωσία των Τοπικών Προϊόντων, τις Χριστουγεννιάτικες εκδηλώσεις για τα παιδιά του χωριού και του Δημοτικού Σχολείου Θέρμου προχωράμε στην κοπή της βασιλόπιτας που φέτος θα γίνει στην όμορφη Ανάληψη Τριχωνίδας. Συνεχώς πρέπει να προσπαθούμε να δίνουμε ζωντάνια στο τόπο μας και να τον αναδεικνύουμε όσο μπορούμε περισσότερο" αναφέρεται σε σχετική ανακοίνωση.\nΚοπή πίτας του Σωματείου Συνταξιούχων ΟΑΕΕ Μεσολογγίου & Περιχώρων\nΤο Σωματείο Συνταξιούχων ΟΑΕΕ Μεσολογγίου & Περιχώρων σας προσκαλεί το Σάββατο 9 Φεβρουαρίου 2019 και ώρα 8:00 μ.μ. στην κοπή της Πρωτοχρονιάτικης πίτας που θα γίνει στο κέντρο «Μαντουβάλας» στο Ευηνοχώρι.\nΤιμή Προσκλήσεως με φαγητό, αναψυκτικό, μουσική 10€.\nΤην πρωτοχρονιάτικη πίτα τους έκοψαν τα μέλη του Μουσικού Ομίλου "Ιωσήφ Ρωγών" στο Μεσολόγγι.\nΟ Πρόεδρος του συλλόγου Νεκτάριος Ζησιμόπουλος ευχήθηκε σε όλους και ιδιαίτερα στους μικρούς μαθητές του Ομίλου μια χρονιά με υγεία και δημιουργικότητα. Την εκδήλωση τίμησε με την παρουσία του ο δήμαρχος Μεσολογγίου, Νίκος Καραπάνος ο οποίος τιμήθηκε από τον σύλλογο με τιμητική πλακέτα για την πολύτιμη και έμπρακτη στήριξή του προς τον Σύλλογο όλα αυτά τα χρόνια. Ο σκοπός του Μουσικού Ομίλου "Ιωσήφ Ρωγών" είναι να προσφέρει στα πολιτιστικά δρώμενα της πόλης με τον καλύτερο τρόπο αλλά και να φέρει όσο πιο πολλά παιδιά γίνεται στον χώρο της μουσικής, τόνισε ο πρόεδρος κ. Ζησιμόπουλος ο οποίος στην ομιλία του ευχαρίστησε προσωπικά για την πολύτιμη βοήθεια και στήριξη του κ. Καραπάνου προς το Διοικητικό Συμβούλιο του συλλόγου όλα αυτά τα χρόνια.\nΣτον χαιρετισμό του ο δήμαρχος τόνισε ότι η Δημοτική αρχή ήταν και θα είναι πάντα δίπλα σε συλλόγους, όπως ο Ιωσήφ Ρωγών, που προσφέρουν τόσο σημαντικό έργο στην πόλη και στα νέα παιδιά που θέλουν να μυηθούν τον πανέμορφο χώρο της μουσικής. Παραβρέθηκαν επίσης ο Πρόεδρος του Πνευματικού Κέντρου Μεσολογγίου κ. Τάσος Σκαρμούτσος, ο Αντιδήμαρχος οικονομικών κ. Σπύρος Καρβέλης, η Πρόεδρος Δημοτικής Κοινότητας Μεσολογγίου κ. Άντζελα Καζαντζή και ο βουλευτής Αιτωλοακαρνανίας κ. Καραγκούνης Κωνσταντίνος.\nΣτη κοπή Πίτας ΔΗΜ.Τ.Ο Αμφιλοχίας ο Βασίλης Κικίλιας\nΟ Πρόεδρος και το Συμβούλιο της Δημοτικής Τοπικής Οργάνωσης Αμφιλοχίας της Νέας Δημοκρατίας, προσκαλούν τους φίλους και τα μέλη της παράταξης στην εκδήλωση για την κοπή της πίτας, την Κυριακή 10 Φεβρουαρίου 2019 και ώρα 19:30, στην Ταβέρνα «ΑΦΟΙ ΝΑΚΑ», στην Αμφιλοχία.\nΤην εκδήλωση θα τιμήσει με την παρουσία του ο Βουλευτής Α΄ Αθηνών και Τομεάρχης Εθνικής Άμυνας της Νέας Δημοκρατίας, κ. Βασίλειος Κικίλιας.


Reuters: Στην Ελλάδα στέλνει το Grace 1 το Ιράν..!! | RADIO SECRET\n19 Αυγούστου 2019 admin1\nΤο τάνκερ, που πλέον ονομάζεται Adrian Darya 1, βρίσκεται στο επίκεντρο της διαμάχης ανάμεσα στην Τεχεράνη και τη Δύση – Τι μεταδίδει το διεθνές πρακτορείο\n← Σοκ στην Κρήτη: Σφαίρα από «μπαλωθιά» καρφώθηκε σε αυτοκίνητο (Photo)..!!\nΔιαβατά: Σύγκρουση τρένου με αυτοκίνητο – Νεκρή η έγκυος συνεπιβάτης (Photos)..!! →\n14 Απριλίου 2019 admin1\n«Να δοθεί άμεσα ΑΜΚΑ στους πρόσφυγες – Αποτελεί υποχρέωση από τον ΟΗΕ»..!!\n7 Οκτωβρίου 2019 admin1\nΕπίδομα επανασύνδεσης ρεύματος: Όλη η απόφαση για τις νέες αλλαγές..!!\n25 Σεπτεμβρίου 2018 25 Σεπτεμβρίου 2018 admin1\nΠροανάκριση διενεργεί η Διεύθυνση Ασφάλειας Αττικής σχετικά με τις συνθήκες θανάτου ενός βρέφους 11 μηνών από τη Συρία. Όπως αναφέρει η ανακοίνωση\nΕρμιόνη Κατσίφα στον ΑΝΤ1: παρατεταμένη συγκάλυψη των δολοφόνων του αδελφού μου..!!\nΗ σούπερ τροφή που μειώνει τη φλεγμονή και καταστρέφει τα καρκινικά κύτταρα..!!\nΤι να βάλετε στο πιάτο σας για να αδυνατίσετε χωρίς να μετράτε θερμίδες..!!\nΒρούτσης: 19 σημεία για το νέο ασφαλιστικό..!!\nΤο όνομα του Αντώνη Βαρδή θα πάρει δρόμος στο Μοσχάτο. Η συγκίνηση του γιού του Γιάννη..!!\nΚυριακή του Ασώτου: Τη δεύτερη Κυριακή του Τριωδίου διαβάζεται στις Εκκλησίες η παραβολή του ασώτου υιού, την οποία αναφέρει στο Ευαγγέλιό του ο Λουκάς..!!


Ανάληψη ευθύνης για την επίθεση σε σωφρονιστικό για την...... - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 11 Απριλίου 2014, 16:37 / Ανανεώθηκε 11 Απριλίου 2014, 16:37 Ανάληψη ευθύνης για την επίθεση σε σωφρονιστικό για την... μνήμη του Καρέλι\nΑνάληψη ευθύνης έγινε με προκύρηξη στο indymedia από τους Μηδενιστές- Συμμορίες για το χτύπημα την Τρίτη 8 Απριλίου με χειροβομβίδα, στο αυτοκίνητο (ασημί opel vectra) του γνωστού δεσμοφύλακα Γ. Μπαρδάκη στην οδό Ζαΐμη 33, στο Αιγάλεω. Αναλυτικά η προκύρηξη\n«Η επίθεση αυτή, είναι μια ελάχιστη πράξη μνήμης για την δολοφονία του κρατούμενου Ιλιρ Καρέλι.\nΟ Καρέλι, αφού κουράστηκε να πονάει από τα χτυπήματα, τα ηλεκτροσόκ, τις ροπαλιές, τους κουβάδες παγωμένου νερού, την φάλαγγα και τους εξευτελισμούς των δεσμοφυλάκων, τελικά «απέδρασε» με τον θάνατό του από τα χέρια των βασανιστών του.\nΞέρουμε πως ο θάνατός του, γρήγορα θα ξεχαστεί. Όπως ξεχάστηκαν και θα ξεχαστούν οι δεκάδες θάνατοι στα κολαστήρια των φυλακών από αρρώστειες, από πρέζα, από απελπισία... Οι δολοφόνοι σωφρωνιστικοί, όσο κι αν προσπάθησαν να καθαρίσουν με χλωρίνη το αίμα του νεκρού στο κελί της απομόνωσης δεν τα κατάφεραν. Έμεινε εκεί, σημάδι στον τοίχο για να θυμίζει... πως το αίμα καθαρίζει μόνο με αίμα.\nΤώρα είναι η σειρά μας... Η νύχτα είναι φίλη μας και το σκοτάδι της μας αγκαλιάζει. Βγάζουμε απ' τις κρυψώνες τα όπλα μας, παίρνουμε τις μηχανές μας και βγαίνουμε για κυνήγι. Γιατί απόψε κυνηγάμε σωφρονιστικούς. Τα μάτια μας και τα αυτιά μας βρίσκονται παντού. Όποιος μπάσταρδος σηκώνει το χέρι του σε κρατούμενους, θα του κόβεται από την ρίζα, όποιος ταπεινώνει και εξευτελίζει φυλακισμένους θα μας συναντήσει προσωπικά στο σπίτι του, στο γυμναστήριο που πηγαίνει, στο φανάρι που περιμένει ανυποψίαστους στο αυτοκίνητό του.\nΌλοι εσείς που κάνατε την βία επάγγελμα, απέναντι σε κλειδωμένους ανθρώπους, τώρα θα πληρώσετε με το ίδιο νόμισμα.. Στέλνουμε Δύναμη και χαιρετισμούς σε όσους κρατούμενους εκεί μέσα στηρίζουν την πανελλαδική κινητοποίηση ενάντια στο φασιστικό νομοσχέδιο για την κατασκευή φυλακών απομόνωσης "τύπου Γ".\nΣεβασμός στους αντάρτες πόλης της Άτυπης Αναρχικής Ομοσπονδίας. Αλληλεγγύη και συνενοχή στους αναρχικούς συντρόφους της πράξης, που την Κυριακή 6 Απριλίου επιτέθηκαν στις δυνάμεις των ΜΑΤ, έξω από τις φυλακές Δομοκού.\nΠροειδοποίηση: Όλοι οι δεσμοφύλακες που συμμετείχαν στον ομαδικό βασανισμό/δολοφονία του\nΚαρέλι, θεωρούνται από σήμερα ΕΠΙΚΥΡΗΓΜΕΝΟΙ.\nΕνημερώνουμε αυτούς που δεν προφυλακίστηκαν, ότι τα ονόματά τους - είναι ήδη γνωστά μέσα από την δικογραφία αλλά και τους κύκλους των κρατουμένων - βρίσκονται σε λίστα οριστικής «διαγραφής». Σε όποιο κωλοχώρι κι αν κρυφτούν, όποιο επάγγελμα κι αν αλλάξουν, να γνωρίζουν ότι θα τους ξετρυπώσουμε και θα πέσουν στην ενέδρα μας. Όσον αφορά τους προφυλακισμένους δεσμοφύλακες/βασανιστές, αυτοί να γνωρίζουν ότι σε όποια φυλακή και πτέρυγα προστασίας κι αν πάνε, θα συναντηθούν με την επικυρηγμένη Μοίρα τους. Όλοι οι κρατούμενοι είναι ενημερωμένοι κι έχουμε φίλους παντού. Οι μέρες τους είναι μετρημένες... (και δύσκολες...)». TAGS


Ισπανία - Πορτογαλία - Interrail Ισπανια Πορτογαλια | Travelstories\nΣυζήτηση στο φόρουμ 'Ευρώπη' που ξεκίνησε από το μέλος Anastsa, στις 2 Ιουλίου 2010.\nAnastsa New Member\nΦεύγω με 2 φίλους στις 16 για ισπανία πορτογαλία για 20 μέρες!\nΕισιτήρια aller-retour για βαρκελώνη και το εξής πρόγραμμα:\n4 μέρες Βαρκελώνη\n1 Μπιλμπάο-Σαν Σεμπαστιάν\nκαι πίσω βαρκελώνη για επιστροφή.\n2 τις τρώμε σε μετακινήσεις άρα 18 καθαρές.\nΑφήνουμε και μια ευελιξία στις μέρες για να είμαστε ελεύθεροι στο ό,τι μας κάτσει.Ακολουθεί χοντρικά κύκλο η διαδρομή.\nΤι έχετε να σχολιάσετε;Επιλογή τοποθεσιών;\nΝα προτιμήσω κάτι άλλο;Μήπως η Λισαβόνα και η βαλένθια θέλουν πιο πολλές μέρες;Γρανάδα είμαι λίγο διστακτικός.Τρώει και ώρα στη μετακίνηση.\nΝα φανταστώ η κλασική βαλίτσα ροδάκια ειναι απαγορευτική;Λέω μήπως και γλιτώσω τπτ...\nΤπτ ιδιαίτερο για αυτές τις πόλεις να δω, εσείς οι έμπειροι έχετε να προτείνετε;\nAnastsa, 2 Ιουλίου 2010\nAnastsa said: ↑\nΠροσπαθείς να χωρέσεις πάρα πολλά μέρη στο πρόγραμμα. Έτσι, χάνεις πολλά ενδιαφέροντα μέρη που δύσκολα θα επισκευτείς ξανά.\nΑπό το πρόγραμμα σου λείπουν τελείως η Σεββίλη και η Salamanca. Μεγάλες παραλείψεις κατά τη γνώμη μου (δεν έχω πάει ακόμα σε καμμία από τις 2, όμως).\nΠέρα από τα παραπάνω Προσπάθησε να χώσεις στο πρόγραμμα και:\n- Avilla, Escorial γύρω από τη Μαδρίτη\n- Όλα τα υπόλοιπα που θα συμπληρώσουν οι "ισπανοί" του forum\ntaver, 2 Ιουλίου 2010\nΚάναμε και μεις πέρυσι με interrail ισπανία πορτογαλία. Προσπαθώ και αυτές τις μέρες να γράψω την ιστορία αλλά το κόβω να αργεί.\nτσέρκαρε αυτό το τόπικ.\nΚ μεις ξεκινησαμε και γυρισαμε απο βαρκελώνη, 21 μέρες ταξίδι.\nχοντρικά το πρόγραμμα είχε ως εξής:\n3 Μπιλμπαο μεμονοήμερη σαν Σεμπαστιαν\nΌπως κατάλαβες εμείς αποφασίσαμε να πιάσουμε το βόρειο κομμάτι και όχι το νότιο, όπως μας πρότιεναν τα παιδιά από εδώ και μου άρεσαν πολύ αυτές οι διαδρομές(αν κ το αρχικό σχέδιο ήταν κ μας ο νότος).\nΣτο δικό μου προγραμμα θα άλλαζα τις 2 μέρες toledo, μονοήμερη και πολύ είναι και θα έφευγα καπακια απο βαρκελώνη και θα την έβαζα μόνο στις τελευταίες μέρες για να κερδίσω επιπλέον μέρες μετακινήσεων με τα τρένα(εισήτηριο 21 ημερών).\nΣχετικά με το δικό σου πρόγραμμα μπιλμπαο και σαν σεμπαστιαν σε μια μέρα δεν βγαίνει. Μπιλμπάο πολύ όμορφη πόλη με ακόμα πιο όμορφα προάστια(να σαι καλά Ευαγγελία ). τις 3 μέρες που αφιερώσαμε εκεί δεν τις μετανιώνω καθόλου.\nSkullFlower, 2 Ιουλίου 2010\nΠάντως περίεργο, κάτι πρέπει να έχει πάθει ο Yorgos, ακόμα να βγει και να πει για το Σαντιάγκο...\nκάτσε να μπεί online και τα λέμε\nΆξιζε πάντως και αυτό με το παραπάνω...\nΝα πω εγω για το Σαντιαγο; Απλα Μαγικο...\nAnastsa, γεια σου, πολυ ωραια θα περασετε γιατι η Ισπανια ειναι μια χωρα καταπληκτικη, να σου πω μονο ενα δυο πραγματα που μου ερχονται στο μυαλο.\nΘα αφηνα τις τεσσερις μερες της Βαρκελωνης για το τελος, να τα εχετε δει ολα και να πατε εκει χαλαρα και για λιγη ξεκουραση στη παραλια ισως.\nΕιναι αδυνατον να φτασεις μεχρι βορεια Ισπανια και να μην δεις το Σαντιαγο, προσεχε ομως γιατι φετος πεφτει η μεγαλη γιορτη (που γινεται καθε 11 χρονια) την Κυριακη στις 25 Ιουλιου και θα γινεται ΧΑΜΟΣ, αλλα πραγματικος ΧΑΜΟΣ γιατι ειναι πολυ σημαντικος χρονος αυτος για τους προσκυνητες (xacobeo)\nΕπισης θα συμφωνησω οτι μια μερα μονο για Μπιλμπαο Σαν Σεμπαστιαν δε φτανει με τιποτα.\nΤο θεμα ειναι οτι ετσι θα δεις λιγο απο ολα αλλα ουσιαστικα δε θα προλαβεις να δεις κατι πραγματικα. Νομιζω οτι πρεπει να επικεντρωθεις σε καποια περιοχη/περιοχες και να το ευχαριστηθεις καλυτερα.\nΑ, και μια ερωτηση: εχετε τσεκαρει τα τρενα για καποιες περιοχες που αναφερεις υπαρχει μονο ενα την ημερα ή τη νυχτα (πχ Βαλενθια Γραναδα) εκτος να μπορειτε να κανετε συνδιασμους και με τα γρηγορα τρενα.\nmuya, 2 Ιουλίου 2010\nξεκούραση και παραλία Βαρκελώνης δεν πάνε μάζι. Μόνο τα βράδυ να αράξεις για καμια μπύρα. Τη μέρα απο μακριά και αγαπημένοι.\nΣτο Santiago και πέρυσι είχε τη γιορτή στις 25. Έχω την εντύπωση πως γίνεται κάθε χρόνο. μπορεί να κάνω κ λάθος. Όντως γινόταν χαμός αλλά προσωπικά μου άρεσε όλη η φάση, ειδικά το βράδυ.\nΗ γιορτή στο Σαντιάγο είναι όλα τα λεφτά. Οπωσδήποτε πήγαινε αν σε βγάλουν οι ημερομηνίες.\nΑπό νότο συμφωνώ για Σεβίλη. Πολύ όμορφη πόλη.\nΤολέδο και Μαδρίτη θα σκάσετε στη ζέστη τότε.\nΒαρκελώνη(εγώ θα την έκοβα) πήγαινε στην αρχή γιατί Αύγουστο θα παραγίνεται χαμός.\nΑκόμη πρόσεξε τα τρένα στην Ισπανία και ειδικά αυτά του βορρά. Όλες οι διαδρομές χρειάζονται κράτηση θέσης πράγμα που σημαίνει επιπλέον 5-10 ευρώ ανά διαδρομή. Ίσως σε συμφέρει πολλές φορές το λεωφορείο.\nfitziano, 2 Ιουλίου 2010\nΗ γιορτη του αποστολου Ιακωβου γινεται καθε χρονο στις 25 οταν ομως η μερα αυτη πεφτει Κυριακη θεωρειται ιερος χρονος και ετσι ο κοσμος προτιμαει να κανει το camino de santiago αυτη τη χρονια, οποτε θα εχει πολυ πολυ περισσοτερους.\nΓια τη παραλια της Βαρκελωνης δε ξερω, το ειπα μονο γιατι καμια αλλη περιοχη (εκτος κοντα στη Βαλενθια) που θα περασουν δεν εχει παραλια.\nΓια τρένα έχω κοιτάξει ανταποκρίσεις και το εχω υποψιν για τις κρατησεις.\nΛέω να κόψω γρανάδα, τολέδο και να βάλω 2 για μπιλμπαο και 2 σαντιαγκο.\nΈχετε τπτ άλλο να προτείνετε;\nAnastsa, 3 Ιουλίου 2010\nΔλδ 4 βαρκελονη\nΜε τα περιξ, ισως, καθε μεγαλης πολης, αν μας κατσει\nΔλδ σιντρα, σεγκοβια κλπ


Ποια σειρά βλέπεις τώρα; - Σελίδα 62 - Κινηματογραφική Λέσχη\nΑνάρτησηαπό Φαροφύλακας » 04 Απρ 2019, 18:22\nΠράγματι. Αν και εγώ κυρίως θυμάμαι τα επεισόδια του '80, καθότι τότε παιδί και τα έβλεπα στην τηλεόραση. Για μένα ο σημερινός άξιος συνεχιστής είναι το Black Mirror.\nΑνάρτησηαπό Χανκ Μουντυ » 04 Απρ 2019, 21:44\nΞεκινησα -επιτελους- τον τριτο κυκλο του True Detective. 5 πρωτα επεισοδια, εξαιρετικα σε ολα. Σιγουρα εφαμιλλη της πρωτης.\nΑνάρτησηαπό Μπιατριξ Κιντο » 04 Απρ 2019, 22:17\nΕγω ξεκινησα το Fargo αλλα δε μπορω να πω οτι εχω ενθουσιαστει μεχρι τωρα.. ισως παρακατω να ειναι πιο ενδιαφερον.\nΑνάρτησηαπό Νικόλας Δε Κιντ » 05 Απρ 2019, 09:16\nΦαροφύλακας έγραψε: Πράγματι. Αν και εγώ κυρίως θυμάμαι τα επεισόδια του '80, καθότι τότε παιδί και τα έβλεπα στην τηλεόραση. Για μένα ο σημερινός άξιος συνεχιστής είναι το Black Mirror.\nΚαι οι μεταγενέστεροι κύκλοι ήταν πολύ καλοί. Απλά εμένα μου αρέσει και η αισθητική του ασπρόμαυρου.\nΘεωρώ πως στο ίδιο "μήκος κύματος" ήταν και η σειρά των 90ς Outer Limits!\nTo Black Mirror από την άλλη, και για μένα είναι ο συνεχιστής της Ζώνης του Λυκόφωτος.\nΑνάρτησηαπό Φαροφύλακας » 05 Απρ 2019, 13:11\nΕίδα το πρώτο επεισόδιο από τους 12 Πιθήκους και, παρότι θεωρητικά σαν θεματολογία μου ταιριάζει, δεν μου άρεσε. Όπως δεν μου είχε αρέσει και η ταινία όταν είχε βγει.\nΑνάρτησηαπό Βάγγυ » 25 Απρ 2019, 01:04\nΕντέλει, αφού το American horror story, έχει δική του πλοκή ανά κύκλο, τα βλέπουμε μπερδεμένα αν και μέχρι στιγμής πήραμε τους 3 κύκλους που κάπως σχετίζονται. Είδαμε τον 1ο, μετά τον 8ο και τώρα βλέπουμε τον 3ο αν και τελικά τα πήγαμε κάπως ανάποδα αλλά δεν πειράζει. Ο 4ος είχα δει παλιότερα κάποια επεισόδια και δε μου άρεσε, οποτε θα τον προσπεράσω. Αν κάποιος/α τα έχει δει ας μου πει λιγάκι, ποια σεζόν έχει να κάνει με το ξενοδοχείο (κορτεζ κάπως έτσι);\nΑνάρτησηαπό Ασάρα » 26 Απρ 2019, 12:46\nΓενικότερα όλοι οι κύκλοι του ahs σχετίζονται. Το πρόβλημα μου με την σειρα είναι κυρίως οτι ενω ξεκινάει καλα κάπου στην μέση ξεχειλωνει.\nΤο ξενοδοχείο που βασίζεται σε αληθινά γεγονότα είναι στον 5ο κυκλο.\nΑνάρτησηαπό Βάγγυ » 27 Απρ 2019, 00:34\nΝαι, ισχύει αυτό που λες και νομίζω πως οι κύκλοι με τα λιγότερα επεισόδια με τραβάνε πάντα περισσότερο. Τώρα ο 3ος που ειναι 13 επεισόδια, κάπου-κάπου κουράζει. Βασίζεται σε αληθινά γεγονότα, ε; Δεν το ήξερα. Ωραία, αρα μετά τον 3ο, θα βάλω τον 5ο.\nΑνάρτησηαπό Φαροφύλακας » 27 Απρ 2019, 09:54\nΕίδα καί τα 7 επεισόδια της σειράς Bonding. Είναι χιουμοριστική με θέμα μια φοιτήτρια που βγάζει τα προς το ζειν εργαζόμενη ως "αφέντρα" (dominatrix). Πολύ μικρά επεισόδια κι όλα μαζί ήταν σε διάρκεια όσο μια ταινία. Την είδα ευχάριστα.\nΑνάρτησηαπό Νικόλας Δε Κιντ » 04 Μάι 2019, 13:08\nΞεκίνησα τον δεύτερο κύκλο του Cobra Kai(2018 - )!\nΕπιστρέφει ο δάσκαλος του Τζόνι Λόρενς!!! Πολύ νοσταλγία σε αυτή την σειρά!!